Vlada RS obezbijedila za podsticaj privrede 19,6 miliona KM - Akta.ba\nVlada RS obezbijedila za podsticaj privrede 19,6 miliona KM\nVlada Republike Srpske obezbijedila je u prošloj godini 19,6 miliona KM za podsticaj i razvoj privrede, čime je podržano 285 projekata ukupne vrijednosti 150 miliona KM.\n09.04.2014. 13:55 / Izvor: SRNA\nU informaciji o realizaciji aktivnosti u 2013. godini, predviđenih Akcionim planom za provođenje Sektorske strategije razvoja industrije Republike Srpske za period od 2009. do 2013. godine, koji je Vlada danas usvojila, navedeno je da je izvršena i dopuna Fonda drvoprerađivača sa 10.000 KM.\nZa realizaciju Programa podrške investicijama i zapošljavanju, privrednim subjektima iz prerađivačke industrije odobreno je ukupno 14,3 miliona KM, time su podržane investicije od 147 miliona KM, odnosno zapošljavanje 478 radnika.\nPutem kreditnih linija za finansiranje privrede odobreno je 113 miliona KM, od čega industriji 44.121.359 KM.\nGarantni fond je za oblast industrije izdao garancije u ukupnom iznosu 5.410.205 KM.\nKada je riječ o aktivnostima na pokretanju ili povećanju obima proizvodnje i novom zapošljavanju, treba istaći da je pokrenut stečajni postupak nad društvom "Birač" iz Zvornika, s ciljem obezbjeđenja nastavka poslovanja i zaštite interesa Republike Srpske.\nFabrika "Alumina" iz Zvornika preuzela je sve zaposlene radnike, pokrenuta je proizvodnja i dodatno zaposleno 200 novih radnika, tako da društvo trenutno zapošljava 1.045 radnika, saopšteno je iz Biroa Vlade za odnose s javnošću.\nIzvršena je prodaja akcija državnog kapitala "Tehnički remont" iz Bratunca metodom neposrednog izbora, gdje kupac planira da u narednih sedam godina investira 19,6 miliona KM i da, u toku tri godine, zaposli 250 radnika.\nPronađen je strateški partner i prodata imovina preduzeća "Energoinvest" Rasklopna oprema iz Istočnog Sarajeva, čime su stvorene pretpostavke za ponovno pokretanje proizvodnje i zapošljavanje radnika.\nU informaciji je navedeno da je Tehnološki park iz Banjaluke stavljen u funkciju i da su zaključeni ugovori sa četiri privredna subjekta, koji će zaposliti 500 radnika.\nKada je riječ o aktivnostima na poboljšanju likvidnosti i poboljšanju poslovnog okruženja, umanjena je poreska osnovica poreza na dohodak kod ličnih primanja za iznos od 200 KM na mjesečnom nivou.\nIz Vlade poručuju da su omogućena tri posebna načina izmirenja poreskog duga, koji predviđaju odgađanje plaćanja, pretvaranje poreskog duga u akcije i plaćanje glavnice u određenom roku, uz otpis kamate na cjelokupan izmireni poreski dug.\nOdgođene su poreske obaveze u iznosu od 60 miliona KM, te odobren reprogram obaveza za električnu energiju za šest privrednih subjekta iz oblasti prerađivačke industrije. Vrijednost reprogramiranih obaveza iznosi 3.553.225 KM, uz otpis kamate u iznosu 81.131 KM.\nVišestruko su smanjeni troškovi početka poslovanja, vrijeme i procedure potrebne za početak poslovanja, smanjen je osnivački kapital sa 2.000 KM na 1 KM, ukinute su sudske takse i administrativne takse, te smanjene notarske naknade.\nUveden je jednošalterski sistem registracije poslovanja i omogućen je postupak registracije poslovnog subjekta za tri dana.\nNa osnovu pregleda realizacije aktivnosti utvrđeno je da od ukupno 217 aktivnosti nije realizovano 25, ili 12 odsto.\nVlada je danas razmatrala i amandmane više klubova poslanika iz Narodne skupštine Republike Srpske na prijedloge zakona o platama zaposlenih u Ministarstvu unutrašnjih poslova, zaposlenih u institucijama pravosuđa, u javnim službama, te na Prijedlog zakona o platama zaposlenih u oblasti prosvjete i kulture.\nNa današnjoj sjednici Vlada je prihvatila informaciju o radu predstavnika Republike Srpske u Radnoj grupi za usaglašavanje propisa iz oblasti kontrole kvaliteta određenih proizvoda pri uvozu i izvozu.\n#podsticaj i razvoj privrede\n#razvoj industrije rs\n#Tehnološki park iz Banjaluke


Zapalio se automobil kojim se ekipa „Vremena“ vraćala sa Kosova i Metohije - Sputnjik Srbija\n21:14 17 Februar 2020\n14:02 05.01.2019 (osveženo 15:56 05.01.2019) Preuzmite kraći link\nKako se dodaje, u večernjim časovima 4. januara zapalio se automobil u kojem su se nalazili tročlana ekipa „Vremena“ i kolega iz frankofonog portala „Le Kurir de Balkan“.\n„Kola su buknula iznenada, a sve četvoro kolega bezbedno je napustilo vozilo. Automobil je potpuno uništen“, stoji u saopštenju koje je objavio nedeljnik „Vreme“.\nU saopštenju se navodi da je ekipa „Vremena“ boravila u Kosovskoj Mitrovici zbog intervjua sa Tatjanom Lazarević, urednicom portala „Kossev“. Dodaje se da su prethodnog dana kola bila parkirana na hotelskom parkingu.\nKad je vatra izbila, intervenisali su vatrogasci. Policija iz Leposavića uzela je izjave članova ekipe, a obavljen je i preliminarni uviđaj.\nvreme, automobil, požar


eGovernment - Državni organi - eSednice - Elektrosnke sednice - eUprava - eVlada | Prozone - IT Solutions\nElektronska uprava i elektronska Vlada\nPROZONE softverska rešenja za implementaciju poslovnih procedura i tokova dokumenata omogućavaju državnim organizacijama povećanje efikasnosti, bolju kontrolu samih procesa i veću fleksibilnost prilikom njihovih izmena. Koristeći ova softverska rešenja, organizacije mogu efikasnije pružati usluge svojim korisnicima i da ujedno optimizuju sopstvene poslovne procese kroz njihovu delimičnu ili potpunu automatizaciju i pojednostavljenje.\nPROZONE softver se jednostavno integriše sa postojećim softverom čime se štite ulaganja korisnika u razvoj. Moguća je integracija u portale kroz odgovarjuće portlete, čime se odabrani dokumenti i procesi čine dostupnim krajnjim korisnicima – građanima.\nProzone rešenja za elektronsku Vladu su zasnovana na ECM platformi. Ona pomažu državnim organizacijama da unaprede pružanje svojih usluga građanima, firmama i drugim državnim institucija, smanje vreme potrebno za obradu zahteva čime idu u korak sa ciljevima savremene uprave.\nNaši timovi su implementirali napredne G2C, G2B i G2G sisteme koji obuhvataju:\nSistemi za upravljanje predmetima\nImplementacije tokova dokumenata\nRegistri podataka državnih organa…\nU državnim organizacijama u svakodnevnom radu odvija se veliki broj poslovnih procesa koji rezultiraju na svom kraju pruženom uslugom građaninu, nekom poslovnom sistemu ili drugoj državnoj organizaciji.\nPROZONE workflow softverska rešenja omogućavaju državnim organizacijama povećanje efikasnosti, bolju kontrolu samih procesa i veću fleksibilnost prilikom njihovih izmena.\nPROZONE softver se jednostavno integriše sa postojećim softverom, čime se štite ulaganja korisnika u razvoj softvera. Moguća je integracija u portale kroz odgovarjuće portlete, čime se odabrani dokumenti i procesi čine dostupnim krajnjim korisnicima – građanima.\nKorišćenjem PROZONE workflow softverskih rešenja:\nU potpunosti se razdvaja izvršavanje poslovnih procesa od modelovanja (njihovog definisanja). Automatizuju se poslovni procesi, koji se izvršavaju po unapred definisanom modelu.\nZasnovanost PROZONE rešenja na međunarodnim standardima omogućava interoperabilnost sa drugim workflow sistemima/organizacijama.\nMogućnost beleženja i praćenja svih poslovnih procesa u sistemu.\nSmanjenjem upotrebe papira, ljudskog rada, kašnjenja i grešaka nastalih ljudskim faktorom, izostavljanjem klasične dostave dokumenata…\nUšteda u vremenu bržom distribucijom radnih zadataka i automatizacijom manuelnih poslova i kroz definisanje rokova izvršenja za pojedine aktivnosti i celokupne procese.\nTransparentnost poslovnih procesa uvidom u trenutno stanje svakog procesa ili aktivnosti.\nFleksibilnost organizacije mogućnošću jednostavnog modeliranja i dodavanja novog poslovnog procesa ili reinžinjeringom postojećeg.\neSednice – Priprema materijala i održavanje sednica\nRešenje za pripremu materijala i održavanje elektronskih sednica državnih organa ima za cilj da se automatizuje i stavi pod punu kontrolu kreiranje, odobravanje i distribucija dokumenata nastalih u procesima pripreme i samog održavanja sednica.\nPROZONE rešenje omogućava pripreme i održavanje sednica državnih organa „bez papira“ istovremeno uvodeći automatizaciju aktivnosti koje joj prethode i koje slede posle sednice, uključujući generisanje dnevnog reda – saziva, obaveštavanje, krajnje rokove izvršavanja za pojedine aktivnosti, kao i generisanje kostura zapisnika i distribuciju materijala.\nVladini službenici na samim sednicama koriste naše softversko rešenje za pregled svih materijala neophodnih za raspravu za sve tačke dnevnog reda kao i za diskusiju, samo glasanje i donošenje odluka i zaključaka po pojedinim tačkama dnevnog reda.\nMaterijali pripremljeni za sednicu, dostupni su u elektonskom obliku, kako pre tako i za vreme sednice. Omogućena je elektronska diskusija, čime je obezbeđeno da svaki učesnik može da unese svoje mišljenje kako mu odgovara i da ono u tom obliku ostane arhivirano.\nSistem za glasanje rezultate glasanja prikazuje u grafičkom i tabelarnom obliku, dinamički u realnom vremenu. Na osnovu materijala, i aktivnosti učesnika, generiše se kostur zapisnika koji se kasnije može doraditi. Moguće je elektronsko potpisivanje dokumenata.\nOvakav sistem značajno smanjuje količinu upotrebljenog papira i ubrzava distribuciju materijala. On s jedne strane olakšava rad službi koje podržavaju rad organa, a s druge strane osiguravaju poštovanje protokola na samoj sednici i dosledno i trajno arhiviranje svih podataka i dokumenata koji su za nju vezani.\nU okviru procesa za pripremu materijala i praćenje sednica državnih organa podržani su sledeći poslovni procesi:\nPriprema materijala za sednice\nOdržavanje Sednice Vlade (Izvršnih organa)\nProcesiranje materijala posle sednice Vlade\nPriprema materijala za sednicu Skupštine\nSazivanje sednice Skupštine\nOdržavanje sednica radnih tela\nPriprema za održavanje sednice Skupštine\nProcesiranje odluka nakon završetka sednice Skupštine\nPregled sednica, materijala i odluka\nPROZONE je implementirao softverska rešenja za pripremu i održavanje sednica državnih organa – eSednice u Vladi Vojvodine i Gradu Novom Sadu, gde više od 300 korisnika svakodnevno koristi naša workflow rešenja u svom radu prilikom pripremanja materijala za sednice Gradskog veća, Skupštine Grada kao i Vlade Vojvodine.


O Asocijaciji - eCommerce Asocijacija Srbije\neCommerce Asocijacija Srbije okuplja sve činioce digitalnog ekosistema radi zajedničkog unapređenja e-commerce tržišta Srbije. Zalažemo se za promovisanje sigurne internet trgovine i regulisanje i podsticaj svih koji su deo procesa kroz edukaciju potrošača i trgovinskog sektora. Cilj nam je da mapiramo tržište i podignemo standarde e-commerce industrije u Srbiji, radi asimilacije u svetske e-commerce tokove. eCommerce Asocijacija Srbije – ECS je okupila najbolje stručnjake iz polja e-commerce industrije, kako bi delovanjem kroz Upravni odbor sprovela sve ciljeve Asocijacije.\nZorana Milidrag, Sport Vision\nPredsednica i suosnivač Asocijacije\nU poslednjih 6 godina, Zorana je fokusirana na digitalni ekosistem, pre kojih je provela 7 godina radeći u marketingu. Kao Head E-commerce sektora Sport Vision grupe, trenutno vodi 26 web prodavnica u 9 zemalja, istovremeno pružajući konsultantske usluge kroz firmu “8 SERVICES”, u kojoj je ko-osnivač. Vodila je digital agenciju CO, sa sedištem u Amsterdamu, radeći sa klijentima poput Nike, EMEA, FC Monaco i Telfort. Zorana je osnivač edukativnog kursa za e-commerce menadžere koji je završilo preko 50 studenata. Trenutno je u poslednjoj godini Cotrugli Executive MBA programa, nakon što je diplomirala sa Bocconi Univerziteta u Milanu.\nPredsednica je E-commerce Asocijacije Srbije.\nMarko Ilić, Ananas.rs\nMarko Ilić je pionir e-commerce poslovanja u Srbiji i neko ko je učestvujući u građenju najvećih online prodavnica kod nas.\nMarko je pre 15 godina učestvovao u pokretanju prve „click and mortar“ prodavnice e-Dućan. Nakon malog izleta od par godina u online gambling industriju (IGT), Marko se vraća u klasičan e-commerce kao CEO jedne od najvećih prodavnica u regionu NonStopShop, zatim je na Magentu podigao tri puta nagrađivani portal TakoLako. Radio je na projektu Dijaspora.Shop, koji je početkom godine od strane renomiranog IT magazina PC PRESS, proglašen za najbolji e-commerce portal u Srbiji. Trenutno radi kao Head of Product u kompaniji Ananas.\nKo-osnivač je E-commerce Asocijacije Srbije.\nNemanja Čedomirović, GrowIT\nNemanja je osnivač organizacije GrowIT, koja u svom portfoliu ima nekoliko eminentnih IT organizacija, kao što su: PHP Srbija, Laravel Srbija, IT Girls, Agile Coaching Serbia, Agilizing, IT Serbia Podcast, eCommerce Asocijacija Srbije. Najveća među njima je PHP Srbija, kao jedna od najvećih programerskih zajednica na Balkanu.\nPoslednjih šest godina organizuje velike internacionalne tech konferencije, kako svoje tako i za druge klijente.\nKroz GrowIT se takođe bavi agilnim razvojem timova, sa ciljem da unapredi trenutne i kreira nove poslovne procese.\nNemanja je ko-osnivač E-commerce Asocijacije Srbije.\nIvan Tanasković, L'Oréal\nIvan je e-Commerce menadžer sa više od 10 godina iskustva u Internet prodaji na domaćem i inostranom tržištu. Dosadašnju karijeru je gradio kroz E-Commerce startup kompanije i telekomunikacije, uvek radeći u sektoru za Internet prodaju. Vredno biznis iskustvo je stekao vodeći jednu od najvećih Internet retail prodavnica kod nas Tehnomanija.rs. Znanje dopunjuje internacionalnim iskustvom u gambling industriji u kompaniji Mozzart, gde je radio na 12 tržišta na 3 kontinenta. Trenutno obavlja funkciju Rukovodioca sektora internet prodaje u Planeti Sport čiji je webshop 2019. godine od strane renomiranog IT magazina PC PRESS proglašen za pobednika u kategoriji eMarket. U aprilu 2018. godine je pokrenuo prvi E-Commerce magazin na Balkanu, na kome je do sada objavio preko 100 autorskih tekstova na temu internet prodaje. Od 2019. godine je član Upravnog odbora eCommerce Asocijacije Srbije.\nMihailo Ponjavić, Tehnomanija\nMihailo je direktor prodaje Euronews mreže u Srbiji, sa primarnim zadatkom monetizacije oglasnog prostora i implementacije oglasnih tehnologija i trendova u okviru Euronews platformi.\nBio je generalni direktor Super Kartica d.o.o., najvećeg koalicionog loyalty programa u Srbiji, gde je bio zadužen za unapređenje kako korisničkog iskustva kroz adekvatnu identifikaciju korisničkih segmenata, tako i digitalnu transformaciju programa, marketing automatizaciju i tehnološki razvoj. Iskustvo u prodaji preselio u digitalni ekosistem gde je izgradio desetogodišnju online ekpertizu pre svega u oblasti digitalnog marketinga.\nČlan je Upravnog odbora E-commerce Asocijacije Srbije kao i Upravnog odbora IAB Srbija, udruženja koje radi na razvoju, standardizaciji i unapređenju online oglasavanja u Srbiji. Predavač na modulu Digitalni Marketing na E-commerce Akademiji kao i DIMAQ sertifikacionom programu na modulu Programmatic buying & RTB.\nDragan Dulić, Benu\nDragan Dulić je zaposlen na poziciji Direktor maloprodaje i internet poslovanja, u vodećem drogerijskom maloprodajnom lancu u Srbiji, Lilly drogerie. Pre toga, kao Direktor u kompaniji Ahold Delhaize, je sa svojim timom radio je na uspostavljanju Maxi Online, jedne od najvećih food online platformi u Srbiji, po uzoru na slične koje ta kompanija ima na tržištima SAD i zapadne Evrope. Sa više od 15 godina iskustva u maloprodaji i poslednjih 5 godina intenzivnog rada na e-commerce platformama, Dragan će biti dobar sagovornik da vam prenese iskustva i ponudi rešenja za efikasne procese, angažovan tim u dobroj organizaciji operativnih poslova i zadovoljne korisnike.\nLjiljana Ahmetović, Shoppster\nLjiljana Ahmetović se pridružila United Grupi 2018. godine kao CEO prve integrisane online i TV prodavnice Shoppster. Nakon više od 10 godina sveobuhvatnog iskustva u retail industriji i na top menadžment pozicijama u prodaji, FMCG i retail programima lojalnostima, radila je na podizanju regionalne e-commerce platforme shoppster.com od samog početka.\nLjiljanin cilj je da, zajedno sa svojim timom, korisnicima obezbedi vrhunsko iskustvo kupovine, veliki izbor brendova i proizvoda, ali i da Shoppster bude mesto na kom mali proizvođači i trgovci dobijaju mogućnost da, bez dodatnih ulaganja, počnu da prodaju online i povećaju svoju prodaju.\nLjiljana je bila CEO SuperKartice, najvećeg programa lojalnosti u Srbiji, a pre toga šest godina je radila u renomiranim trgovinskim lancima Idea i Mercator na liderskim pozicijama. Tokom karijere uvek je bila strastveni zagovarač mentorstva i razvoja zaposlenih.\nOsnovne i master studije završila je na Ekonomskom fakultetu Univerziteta u Beogradu.\nMarija Pasuljević, ECS\nIzvršni direktor Asocijacije\nFilip Matović, ECS\nJelena Stojanović, ECS


Predsednik Privredne komore Srbije posetio Mitros - Ozon Media\nPredsednik Privredne komore Srbije posetio Mitros\nSremska Mitrovica Predsednik Privredne komore Srbije (PKS) Marko Čadež poseto je preduzeće „Mitros“, gde je poručio da je PKS spremna da podrži mesnu industriju na više načina, saopšteno je iz PKS.\nČadež je u razgovoru sa izvršnim direktorom „Gerlinger holdinga“ Johanom Gerlingerom i menadžmentom sremskomitrovačke fabrike koja je u vlasništvu te austrijske kompanije, istakao da će PKS u saradnji sa nadležnim državnim organima, naučnim institucijama i kompanijama podržati podizanje sirovinske baze i proizvodnih kapaciteta i konkurentnosti srpske mesne, klanične i prerađivačke industrije.\nCilj je da se obezbede dovoljne količine svinjskog mesa za domaće tržište po stabilnim cenama i svi uslovi za što veći izvoz.\nPKS će, kako je dodao, inicirati donošenje neophodnih međudržavnih sporazuma, ali i propisa – pravilnika i odluka, kao i usaglašavanje veterinarskih sertifikata koji će obezbediti traženi kvalitet svinjskog mesa za izvoz.\nRadiće se i na povezivanju kompanija koje posluju u Srbiji u celom lancu – od primarne proizvodnje do finalne prerade, obezbediti organizovani nastup i promocija izvoznih potencijala kompanija na najvecim inostranim sajmovima prehrane.\nTakođe, PKS će se kroz proces zastupanja privrede zalagati za model subvencionisanja koji će obezbediti i jačanje sirovinske baze i preradnih kapaciteta mesne industrije, ali i bolje pozicioniranje naših proizvoda na svetskom tržištu.\nSremskomitrovački „Mitros“, koji je nakon stečaja kupila austrijska kompanija, je zahvaljujući ulaganjima novog vlasnika postao najveći i najsavremeniji Gerlingerov pogon u regionu u kome je proizvodnja obnovljena pre nekoliko meseci.\nTo preduzeće za sada proizvedene količine plasira domaćim trgovinskim lancima, a očekuje početak izvoza u zemlje članice Carinskog saveza (Ruska Federacija, Belorusija i Kazahstan), planira prodaju u zemljama EU i zainteresovan je za izvoz na kinesko tržište.


Politika upotrebe kolačića - Španski jezik\nOva Politika upotrebe kolačića čini sastavni deo naših Uslova korišćenja i Politike privatnosti. O kolačićima, možete saznati više u tekstu ispod. Termini koji su napisani velikim slovima u ovoj Politici upotrebe kolačića su definisani u sekciji 2. Uslova korišćenja.\nKolačići su tekstualni fajlovi sa malim količinama informacija koji se preuzimaj i čuvaju na vašem kompjuteru ili mobilnom uređaju svaki put kada prvi put posetite ovaj Sajt. Kolačići se zatim šalju na početni sajt prilikom svake naredne posete ili na neki drugi sajt koji je podešen tako da prepoznaje taj kolačić. Korišćenjem kolačića, Sajt može da prepozna uređaj koji korisnik Sajta koristi.\nMi kolačiće koristimo prevashodno za prikupljanje podataka o korišćenju ovog Sajta. Svrha prikupljanja podataka korišćenjem kolačića nema za cilj da identifikuje samog korisnika Sajta, nego da poboljša sadržaj Sajta i unapredi korisničko iskustvo korisnika Sajta.\nOvaj Sajt koristi nekoliko vrsta kolačića, za različite potrebe:\nMarketinški kolačići koji nam pomažu da vam pružimo dobro korisničko iskustvo, kao i da prilagodimo sadržaj Sajta.\nStatistički kolačići koji nam pomažu da bolje razumemo način na koji korisnici koriste naš Sajt putem anonimnog prikupljanja i slanja podataka.\nKako da korisnik Sajta blokira kolačiće?\nAko želite da blokirate kolačiće, to možete učiniti korišćenjem podešavanja vašeg Internet pretraživača. Većina internet pretraživača je inicijalno konfigurisana tako da podrazumeva prihvatanje kolačića. Ukoliko želite da odbijete ili izbrišete kolačiće, molimo Vas da pogledate deo za pomoć i podršku na Vašem pretraživaču za uputstva o tome kako da blokirate ili obrišete kolačiće. Obratite pažnju da svaki Internet pretraživač poseduje različite procedure za upravljanje kolačićima.\nObratite pažnju da ova Politika upotrebe kolačića može biti ažurirana i promenjena u određenom momentu. Povremeno proverite ovu politiku upotrebe kolačića kako biste videli da li se i dalje slažete sa istom.


KK Crvena zvezda i Delta City domaćini NBA 2K17 turnira! | Delta City\nKK Crvena zvezda i Delta City domaćini NBA 2K17 turnira!\nLjubitelji basketa iz fotelje imaju priliku da „ukrste džojstike“ na velikom gejming turniru u igrici „NBA 2K17“, koji će biti organizovan 8. i 9. novembra, u atrijumu šoping-mola Delta City.\nTreću godinu zaredom, ljubitelji najpopularnije basket simulacije imaće priliku da demonstriraju svoju tehniku i odličnu igru, na Sony PlayStation 4 konzolama, kao i da se druže sa prvotimcima crveno-belih.\nTakmičenje će biti podeljeno u dve faze – tokom prvog dana takmičenja biće organizovane kvalifikacione borbe, dok je veliko finale zakazano za sredu, 9. novembra. Takođe, u okviru završnice turnira, najbolji takmičari imaće priliku i da „odmere snage“ sa Zvezdinim igračima koji su i sami portretisani u igrici.\nPrijave traju do ponedeljka, 7. novembra na Info pultu Delta City-ja ili putem telefona 011/ 220 36 24.\nO „NBA 2K17“\nVeć četvrtu godinu prvak Srbije ima svoje mesto u ovoj virtuelnoj simulaciji, zajedno sa drugim izabranim ekipama iz Evrope. Zvezda je u društvu najboljih klubova sa Starog kontinenta koje gejmeri uz 32 NBA ekipe mogu da biraju prilikom igranja. Igrica „NBA 2K17“ razvijena je u partnerstvu sa Evroligom, koja je dala podršku i ovom turniru.


Projekat EPK utiče i na uspostavljanje evaluacione ,,kulture" - Novi Sad - Evropska prestonica kulture\nProjekat EPK utiče i na uspostavljanje evaluacione ,,kulture“\nObjavljeno 10/11/2016 u kategoriji: Vesti\nU bugarskom gradu Plovdivu, koji je proglašen za Evropsku prestonicu kulture za 2019. godinu, održan je Simpozijum o evaluaciji projekta Evropska prestonica kulture.\nSimpozijum je održan na inicijativu međunarodne platforme LOKOP (Platforma lokalnih operatera) nezavisne istraživačke ,,laboratorije“ specijalizovane za istraživanja na polju kulture. Ta platforma trenutno razvija alate za evaluaciju projekata Evropske prestonice kulture, iz perspektive lokalnih učesnika u kulturnom sistemu zajednice.\nUčešće na takvom skupu je naročito značajno kako bi se na jednom mestu generisale najrazličitije pozitivne i negativne prakse, kada je reč o monitoringu i evaluaciji kulturnih prestonica Evrope. Zaključci ovog Simpozijuma su ujedno i smernice i preporuke za dalje delovanje u ovoj trenutno marginalizovanoj oblasti u našem sistemu.\nDr Lazar Jovanov, član tima za izradu aplikacije Novog Sada za prestižnu titulu Evropske prestonice kulture, koji je učestvovao na Simpozijumu o evaluaciji ističe da iz persektive Novog Sada taj simpozijum ima višestruki značaj.\n– Pre svega, jer je u kulturnom sistemu grada, Strategijom za kulturni razvoj, uočeno nepostojanje evaluacione prakse, što znači da se rad kulturnih organizacija, ustanova i pojedinaca ne prati, ne vrednuje, ne ocenjuje na adekvatan način. Projekat EPK upravo nudi nov model koji će poslužiti kao primer i drugim operaterima u gradu. Na taj način utiče i na uspostavljanje evaluacione ,,kulture“ u gradu Novom Sadu – izjavio je Jovanov.\nDr Lazar Jovanov\nPrema njegovim rečima, kada je razmišljao o budućem radu organizacije ,,Novi Sad 2021″, koja će konačno pravno uobličenje dobiti početkom sledeće godine, neophodno je uspostaviti efikasnu saradnju sa Univerzitetom u Novom Sadu i drugim stručnjacima iz zemlje i inostranstva, kako bi uspostavili kolektivno ekspertsko telo, tzv. Tim za evaluaciju, koji će imati potpunu autonomiju u praćenju i evaluiranju projekta EPK u različitim fazama delovanja.\n– Kada se uspostavi Tim, a zatim definiše strategija evaluacije i monitoringa, nužno je sprovesti nekoliko različitih istraživanja koja će sa postojećim analizama stanja u oblasti kulture Grada Novog Sada predstavljati informacionu bazu, koja će poslužiti kao osnov za dalje delovanje. Nakon toga, važno je iskristalisati listu indikatora razvoja ne samo projekta EPK, nego i celokupnog gradskog kulturnog sistema, a zatim precizno delegirati odgovornosti budućim istraživačima – kazao je dr Lazar Jovanov.\nSimpozijum o evaluaciji projekta Evropska prestonica kulture u Plovdivu održan je na inicijativu međunarodne platforme LOKOP, u okviru projekta ,,Lokalne perspektive“, u saradnji sa Univerzitetom u Plovdivu, Fondacijom ,,Plovdiv 2019″, Gete-Institutom i lokalnim operaterima.


SMBiH utvrdio prijedlog sporazuma sa Turskom o saradnji u infrastrukturnim projektima - Jajce Online\nNaslovnica BOSNA I HERCEGOVINA SMBiH utvrdio prijedlog sporazuma sa Turskom o saradnji u infrastrukturnim projektima\nSavjet ministara BiH (SMBiH) utvrdio je danas na vanrednoj sjednici prijedlog sporazuma sa Vladom Turske o saradnji u infrastrukturnim i građevinskim projektima, čiji je cilj konkretizacija daljih aktivnosti na realizaciji infrastrukturnih projekata u BiH, posebno izgradnje auto-puta/brze saobraćajnice Sarajevo-Beograd-Sarajevo.\nSaradnja uključuje pružanje povoljnih uslova za finansiranje i sprovođenje projekta, izvođenje radova i pružanje tehničke pomoći stručnjaka specijalizovanih za obuku osoblja, saopšteno je iz Savjeta ministara.\nPoseban fokus se stavlja na pronalaženje mogućnosti finansiranja posredstvom turskih banaka ili međunarodnih kreditnih institucija prioritetnog projekta izgradnje i rekonstrukcije dionice auto-puta Sarajevo-Žepče-Tuzla-Bijeljina-Kuzmin i dionice brze saobraćajnice Sarajevo-Pale-Rogatica-Višegrad-Vardište, sa konekcijom za Goražde na dionici Pale-Prača-Hrenovica.\nPrijedlog sporazuma utvrđen je na prijedlog Ministarstva komunikacija i transporta.\nUz prijedlog sporazuma, utvrđene su i osnove za njegovo zaključivanje.\nMinistarstvo komunikacija i transporta u Savjetu ministara će prijedlog sporazuma dostaviti Predsjedništvu BiH u dalju proceduru, uz prijedlog da za potpisnika Sporazuma bude određen ministar komunikacija i transporta.\nSavjet ministara usvojio je informaciju o održavanju petog sastanka Pododbora za inovacije, informaciono društvo i socijalnu politiku između EU i BiH, 22. marta, koju je pripremila Direkcija za evropske integracije (DEI) BiH.\nU vezi sa tim usvojen je dokument za diskusiju i data je saglasnost na prijedlog delegacije BiH za peti sastanak Pododbora za inovacije, informaciono društvo i socijalnu politiku između EU i BiH.\nPredsjedavajući delegacije BiH na video-konferenciji Adnan Husić iz Ministarstva civilnih poslova BiH zadužen je da bude na raspolaganju medijima za pitanja u vezi sa sastankom.\nSavjet ministara zadužio je DEI BiH da, u saradnji sa nadležnim institucijama u BiH, sprovede sve pripremne radnje za peti sastanak Pododbora za inovacije, informaciono društvo i socijalnu politiku između EU i BiH i da dostavi informaciju o njegovom održavanju.\nSavjet ministara BiH je dao saglasnost za organizovanje glasanja bugarskih državljana u prostorijama Ambasade Republike Bugarske u Sarajevu, 4. aprila, od 7.00 do 20.00 časova.\nGlasanje državljana Republike Bugarske koji borave na teritoriji BiH biće organizovano povodom održavanja izbora za Narodnu skupštinu Republike Bugarske, saopšteno je iz Savjeta ministara BiH.\nPrethodni članakVlada Federacije odlučila se za “MGM Kakanj” i “Krajina Group”, obje ponudile Sputnik V\nNaredni članakMatić nema ništa protiv da karijeru završi u voljenom klubu: Ako sam im potreban, razmislit ću


Telegram opcija hakerima otkriva adrese korisnika | PC Press\n6. januar 2021. Milan Živković\nUkoliko je na Android i iPhone uređajima uključena Telegram opcija koja korisnicima omogućava da se povežu sa onima koji su u blizini, napadači lako mogu da dođu do tačnih lokacija korisnika. Bezbednosni ekspert koji je otkrio ranjivost, i o tome obavestio Telegram, tvrdi da kompanija ne planira ispravku.\nRadi se o opciji People Nearby, koja je po defaultu isključena. Ukoliko neki korisnik izabere da je uključi, njegova lokacija se otkriva onima koji koriste Telegram i nalaze se u blizini. Radi se o korisnoj funkciji koja sve do sada nije budila zabrinutost o bezbednosti korisnika, budući da se ne nudi precizna lokacija, već samo obaveštenje da se drugi korisnik nalazi u blizini. Nezavisni bezbednosni ekspert Ahmed Hassan je otkrio da hakeri opciju mogu da zloupotrebe i ipak otkriju tačnu lokaciju korisnika za kojeg su zainteresovani.\nNa osnovu lokacija se u okviru Telegrama formiraju lokalne grupe, u okviru kojih se komunicira i sa nepoznatima. Upozorava se da mnogi korisnici ne razumeju da dele lokaciju sa drugima kada je ova funkcija uključena, što je veliki problem, jer se u nekim slučajevima dele i kućne adrese.\nPročitajte i: Kako koristiti Telegramovu novu auto-delete tajmer funkciju\nOvo je podsetnik da funkcije u okviru aplikacija za komunikaciju mogu da se zloupotrebe, a na načine o kojima se nije razmišljalo tokom kreiranja. Korisnicima se preporučuje da se informišu o funkcijama u okviru kojih se dele lokacije, i da ih aktiviraju samo kada nema sumnje da bi to moglo da ih dovede u opasnost.\nTagovi: bezbednost, People Nearby, telegram\n← Porast prodaje gitara u 2020. godini\nVideo igre kao spas u doba pandemije →


Dani Italije u šoping molu Delta City - Dan u Beogradu\nNaslovna » BG svaštara » Dani Italije u šoping molu Delta City\nAh Neša 1. mart 2012. BG svaštara Postavite komentar\nTrodnevna manifestacija „Dani Italije“, pod nazivom „Čizma glavu čuva“, biće održana od 2. do 4. marta, od 12.00 do 19.00, u Delta Cityju (Jurija Gagarina 16).\nSvečano otvaranje zakazano je za petak u 17.00, kada će posetiocima Delta Cityja biti prikazana izložba starih i retkih Vespi, autentičnog italijanskog brenda. Pored toga, kreatori Jelena Malešević, Jelena Šabić i Ljuba Sikimić, predstaviće se izložbom kostima inspirisanih bojama Italije.\nU subotu, pored interaktivne predstave za mališane, pod nazivom „Leonardo da Vinči“, zainteresovani posetioci biće u prilici da pogledaju inserte iz najpoznatijih italijanskih filmova. Poznati stilista Srđan Šveljo, držati predavanje o najnovijim tendencijama u italijanskoj modi.\nPoslednji dan manifestacije, nedelja 4. mart, biće u znaku italijanske hrane. U monodrami „Spaghetti & Pavarotti“, glumac Željko Aleksić, imitirajući slavnog operskog pevača Lučana Pavarotija, pričaće o autentičnoj italijanskoj hrani – pršuti, špagetima, siru, kao i vinu. Takođe, biće priče o poznatim kulinarskim receptima, tajni italijanskog espressa, automobilskim brendovima Ferrariju, Fiatu, kao i poznatim fudbalskim klubovima.\nTokom sva tri dana manifestacije, posetioce šoping mola očekuju popusti od 10 do 30 odsto na italijanske brendove kao što su Guess, Bata, Fashion&Friends, Diesel, Max&Co, Benetton, Yamammai, Diopta, Chicco, Via Spiga, Police naočare. U kafeteriji „Moment“ espresso kafa biće jeftinija za 30 odsto, a u restoranu „Monument“, uz čašu italijanskog vina „Santa Cristina“, druga čaša je gratis.\nManifestacija „Dani Italije“ osmišljena je kako bi se Beograđani upoznali sa ovom zemljom, njenom kulturom i tradicijom, kroz poznate italijanske brendove, kao i harizmatične ličnosti iz sveta dizajna, mode i muzike. (danubeogradu.rs)\nTagovibg svaštara delta city film italija moda vino\nPrethodni Nouvelle Vague 7. aprila u hali Beko\nSledeći Dvorana Doma sindikata – repertoar od 1. do 7. marta


Republika / Doživotna robija za ubice dece: Evo kad će u Skupštinu izmene krivičnog zakonika\nponedeljak, 8. 4. 2019.| 00:18\nIzmene Krivičnog zakonika koje, na inicijativu Fondacije "Tijana Jurić", podrazumevaju uvođenje doživotnog zatvora za ubice dece naći će se u Skupštini nakon prvomajskih praznika.\n- Ostalo je još vrlo malo konsultacija koje se očekuju da u narednom periodu budu završene - navodi "Blic", pozivajući se na neimenovan izvor upoznat sa radom Radne grupe koja se bavi izmenama i dopunama Krivičnog zakonika.\nNajveća promena Krivičnog zakona jeste usvajanje inicijative kojom se predviđa uvođenje doživotnog zatvora za ubice dece.\nPrema njegovim rečima, s obzirom na to da su prošla tri meseca od najave predsednika Aleksandra Vučića i ministarke Kuburović da će zakon biti vrlo brzo u Skupštini, on je nedavno imao niz sastanaka gde mu je objašnjeno zbog čega zakon nije realizovan u prvobitnom najavljenom roku.\n- Imao sam razgovor sa predsednikom Vučićem i sa vodećim ljudima, predstavnicima naše vlade, koji su objasnili da zbog velikog obima posla nisu uspeli da završe u prvobitnom roku koji su najavili. Takođe, oni su rekli da je krajnji rok da se predlog nađe pred poslanicima odmah iza prvomajskih praznika - rekao je Jurić.\nKrivični zakonik Zakon Igor Jurić Deca Ubice dece Skupština Procedura


Nema srpske verzije bez ćirilice\nBEOGRAD - Lokalizacija ili prevođenje dva "Majkrosoftova" programa "Windows XP" i "Office 11" na srpski jezik izazvala je burnu raspravu juče na tribini u Privrednoj komori Srbije. Doprinos takvoj atmosferi dali su stručnjaci za srpski jezik, predstavnik i zagovornici "Majkrosofta za Jugoslaviju" i brojni poznavaoci informatičkih komunikacionih tehnologija u našoj zemlji.\nSpor je izazvala odluka "Majkrosofta" da prilikom prevođenja dva programa na srpski jezik koristi latinicu. Aleksandar Bojović, portparol "Majkrosofta", izneo je juče jedan od parametara na osnovu kojih se ova kompanija odlučila za to.\nVlada će pomoći\nRešenje za nastalu situaciju možda je u pismu koji je u ime Vlade Srbije potpisao Branislav Anđelić, direktor Zavoda za informatiku i internet Ministarstva za nauku, tehnologiju i razvoj. -"Vlada podržava lokalizaciju. Vlada ne osporava kompaniji "Majkrosoft" da svoje proizvode izdaje u bilo kojoj verziji, ali Vlada će osporiti pravo da se bilo koja verzija naziva "srpskom", ukoliko nije na ćirilici. Ukoliko "Majkrosoft" nema resurse da ostvari lokalizaciju na ćirilici, Vlada je spremna da o svom trošku obezbedi stručnjake iz informatike i lingvistike kako bi uradili ovaj posao".\n- U avgustu smo sproveli anketu u informatičkim kućama s pitanjem koju verziju "Windows XP" koriste. Od skoro 1.000 ispitanih, 92 odsto koristilo je latinično setovanje, šest odsto ćirilično, a dva odsto oba - naveo je Bojović, ali je ipak rekao da je ova firma pred odlukom da ceo proces lokalizacije zaustavi.\nDr Srbislav Bukumirović iz Narodne biblioteke Srbije i direktor "Multimedija centar grupe" rekao je juče da izbor latinice za dva programa nije informatičko pitanje i da posredno vodi "unijaćenju srpskog jezika", te se zapitao kako Bugari, Litvanci i mnogi drugi mogu da koriste svoj jezik i pismo prilikom korišćenja određenih kompjuterskih programa, a mi ne možemo.\nDragan Ilić iz Društva za informatiku Srbije istakao je da ćirilica nije alternativno, već jedino srpsko pismo, ipak dodajući da ovaj problem postoji odavno i da nema veze sa "Majkrosoftom".


Marković pozvao na dijalog: Da prevaziđemo podjele, Crnoj Gori potreban savez za Evropu - GlasCG\nGlasCG GLAVNA Marković pozvao na dijalog: Da prevaziđemo podjele, Crnoj Gori potreban savez za Evropu\nPremijer Duško Marković uputio je danas relevantnim političkim i društvenim činiocima pismo kojim ih poziva na dijalog o svim pitanjima koja će pomoći da se prevaziđu podjele i iznađe zajednički imenitelj u interesu građana i naše evropske perspektive.\n“U tom kontekstu, spremni smo za otvoren i iskren razgovor i dogovor kako bismo dodatno poboljšali zakonske i ostale preduslove koji se tiču izbornog procesa, bilo da se radi o medijskom zakonodavstvu, zakonima u pravosuđu odnosno drugim propisima koji će unaprijediti vladavinu prava, što će sve doprinijeti i uspješnim reformama iz evropske agende”, naveo je on.\nMarković je siguran da politički konsenzus i kompromis, vođen našom integracijom u EU, stabilnošću i bezbjednošću zemlje, od nas očekuju i naši građani i birači, kao i međunarodni partneri: “U tom duhu, otvoreni smo za svaku inicijativu koja će tome doprinijeti. Na ovaj način ćemo potvrditi političku zrelost i posvećenost, kakva se očekuje od zemlje članice NATO i najnaprednijeg kandidata za članstvo u EU”.\nProdubljivanje podjela, navodi se u pismu Markovića, nije ni u čijem interesu osim onih koji ne žele napredak Crne Gore i njeno članstvo u EU. Umjesto u prošlost treba da gledamo u budućnost i u ono što vjerujemo da svi, kao država i društvo, dijelimo – a to je evropski cilj: “Zbog toga je Crnoj Gori potreban savez za Evropu”.\n“Iako Vlada kao predstavnik vladajuće većine nosi posebnu odgovornost, nju ima i opozicija, da bude kontrolor vlasti i učini je boljom, ali i da doprinese u ispunjenju zajedničkog cilja”, navodi se u pismu premijera Markovića.\n“Zato smo u potpunosti spremni za dijalog i kompromis o ovim i svim pitanjima koja će pomoći da se prevaziđu podjele i iznađe zajednički imenitelj u interesu građana i naše evropske perspektive”, zaključuje se u pismu predsjednika Vlade Crne Gore.\nPismo Markovića poslato je parlamentarnim opozicionim partijama, predstavnicima akademske zajednice, NVO koje se bave pitanjima važnim za evropske integracije, štampanim medijima, a Vlada ostaje otvorena za inicijative svih aktera koji smatraju da svojim učešćem mogu da doprinesu ostvarivanju pomenutih ciljeva.


Energyobserver - GLOBALNO ZAGREVANJE: REKORDNA TEMPERATURA NA ANTARKTIKU – 18.3 STEPENA CELZIJUSA / BBC NEWS NA SRPSKOM\nGLOBALNO ZAGREVANJE: REKORDNA TEMPERATURA NA ANTARKTIKU – 18.3 STEPENA CELZIJUSA / BBC NEWS NA SRPSKOM\nOva tempertura je izmerena na severozapadnom delu kontinenta – jednom od regiona na zemlji koji se najbrže zagreva.\n„[Ovo] nije brojka koju biste obično imali na Antarktiku, čak ni u letnjem periodu,“ rekla je portparolka VMO, Kler Nalis, novinarima u Ženevi.\nGlečeri su pokazali „ubrzano povlačenje“ u poslednjih 12 godina, dodali su iz VMO, zbog globalnog zagrevanja.\n„Topljenje tih glečera, znate, znači da smo u velikim problemima kada je u pitanju rast nivoa mora“, dodala je Nalis.\nDok je 18.3 stepeni Celzijusa rekord samo za kontinent, najviša temperatura u širem regionu Antarktika – koji uključuje kontinent, ostrva i okean koji se nalaze u klimatskoj zoni Antarktika – iznosi 19,8 stepeni Celzijusa, a zabeležena je u januaru 1982. godine.\n08.02.2020 · REKORDNA_TEMPERATURA_NA_ANTARKTIKU / BBC


Džej i Tika Arsić sahranjeni jedan pored drugog\nSamo dan ranije, sahranjen je odmah pored njega pevač Džej Ramadanovski.\nTužna slika mogla se videti u Aleji zaslužnih građana gde su preko grobova položeni venci sa oproštajnim porukama.\nDžej i Tika\nPodsetimo, Tihomir Arsić preminuo je u ponedeljak, 7. decembra, u 63. godini, nakon teške borbe sa kancerom pankreasa. Sahranjen je danas, 12. decembra, u Aleji zaslužnih građana na Novom groblju u Beogradu.\nDžej Ramadanovski preminuo je 6. decembra, u 56. godini, u svom stanu na Dorćolu. Sahranjen je juče u Aleji zaslužnih građana na Novom groblju u Beogradu, u prisustvu velikog broja članova porodice, prijatelja i kolega.\nVIDEO: Tika Arsić sahranjen uz pesmu “Tamo daleko”, supruga u suzama


– Nikada brojnija manifestacija u pogledu učešća kulturno-umetničkih društava, i teško je reći ko je ovde domaćin, a ko gost, jer se naši prijatelji ovde ne osećaju kao gosti, kao ni mi u Banja Luci, Bjeljini, Istočnom Sarajevu ili Trebinju. To je potvrda čvrstih ekonomskih, kulturnih, političkih, infrastrukturnih veza između Republike Srbije i Republike Srpske, ali i toga da najjaču vezu čine ljudi sa obe strane reke Drine. Naše prijateljske i rođačke odnose ne može niko da nam oduzme nikakvim administrativnim linijama. Grad Novi Sad je svim svojim kapacitetima, znanjem i iskustvom stao iza Grada Banja Luke u kandidaturi za Evropsku prestonicu kulture 2024. godine, i to takođe pokazuje da je naša dobra saradnja prepoznatljiva u svakodnevnom životu – naglasio je gradonačelnik Miloš Vučević.\n– Mi smo jedan narod, jedna vera, jedna kultura, sticajem određenih događaja podeljeni smo u dve države, ali jedinstveni i dobro organizovani, jedni druge podržavamo. Mi iz Republike Srpske zahvalni smo predsedniku Vučiću i Srbiji na podršci našem narodu, odnosno na svim ulaganjima u izgradnju škola, vrtića, puteva, bolnica i svega što nam je bilo potrebno. Zagledani smo u Srbiju, u njenu snagu, privredni razvoj, jer garant sigurnosti Republike Srpske je jaka Srbija, kakva danas ona i jeste – rekao je Bogdanić.


Komunalni milicajci - više opština odjednom | Paragraf vesti\nNACRT ZAKONA O KOMUNALNOJ MILICIJI: Komunalni milicajci će moći da pokrivaju više opština odjednom\nKomunalni milicioneri će, pored službene uniforme, imati u pojedinačnim situacijama mogućnost da obavljaju poslove u civilu, rekao je državni sekretar u Ministarstvu državne uprave i lokalne samouprave Ivan Bošnjak.\nPotreba za kvalitetnijim komunalnim redom je nesporna, ipak poslednjih dana polemiše se da li će se taj cilj postići izmenama nadležnosti komunalne policije.\nBošnjak je rekao da je javna rasprava o Nacrtu zakona o komunalnoj miliciji završena i prva stvar koja je ključna je promena naziva ove službe i samog zakona.\nObjasnio je da je Zakonom o policiji ("Sl. glasnik RS", br. 6/2016, 24/2018 i 87/2018), koji je donet prošle godine u ovo vreme, definisano da samo pripadnici MUP-a i Ministarstva odbrane mogu nositi naziv policija, a da sve druge službe koje su nosile ovaj naziv, među njima i komunalna policija, moraju svoj naziv prilagoditi.\n"I u regionu imamo naziv komunalni redari recimo, ali mi smo, na osnovu konsultacija unutar radne grupe, došli do zaključka da na osnovu ovlašćenja koje je komunalna policija imala do sada, a koja predstavljaju deo policijskih poslova, tradicionalni naziv milicija treba da bude vraćen kao naziv službe jedinice lokalne samouprave", kaže Bošnjak.\nNa osnovu desetogodišnje primene Zakona o komunalnoj policiji ("Sl. glasnik RS", br. 51/2009) došlo se do zaključka da bi, radi ostvarivanja mogućnosti građana da budu zaštićeni u svojim sredinama i u odnosu na komunalni red i u odnosu na sveukupnu bezbednost, jedinice lokalne samouprave, opštine i gradovi, mogle da organizuju službu, ali po prvi put ta služba može biti zajednička za više opština, ukazao je Bošnjak.\n"Odnosno, da se jedinica iz neposredno udaljenog grada za manju susednu opštinu može uputiti da obavlja poslove iz svoje nadležnosti i na teritoriji druge jedinice lokalne samouprave, što će predstavljati značajan napredak u radu i u održavanju komunalnog reda", kaže Bošnjak.\nŠto se tiče samih ovlašćenja, zakon je definisao oblasti delovanja, one se ne razlikuju mnogo u odnosu na prethodno rešenje, ali su bolje definisani način kandidovanja budućih pripadnika komunalne milicije, njihovo stručno osposobljavanje i usavršavanje, ovlašćenja koja će imati načelnik komunalne milicije, njihove relacije sa drugim subjektima unutar opštine i grada i striktno poštovanje pravila o radu, odnosno unutrašnje kontrole, pojasnio je Bošnjak.\n"Bilo kakvo kršenje zakona vezano za ovlašćenja biće adekvatno sankcionisano", istakao je Bošnjak.\nKomunalni milicioneri pored službene uniforme, jasnih oznaka, imaće u pojedinačnim situacijama mogućnost da obavljaju poslove i u civilu, kaže državni sekretar. Ističe da će to biti moguće u situacijama kao što je divlji taksi prevoz ili neovlašćena prodaja van mesta za prodaju.\nDo sada su 22 grada iskoristila mogućnost da imaju komunalnu miliciju.\n"Nedostatak poznavanja rada govori da su najkrupniji, neprijatni incidenti bili objavljeni kao deo postupanja komunalne policije i isticani kao primer prekoračenja ovlašćenja", kaže Bošnjak i dodaje da su istrgnuti iz konteksta.\nDo sada je bilo propisano da na svakih 5.000 građana bude angažovan jedan komunalni policajac. Bošnjak ukazuje da je propisan minimalni broj od tri komunalna milicionera za jednu opštinu, a maksimalni broj biće uređen finansijama grada i opštine.\nIzvor: Vebsajt 021, 10.03.2019.


Vimbldon - 2019 - Strana 5\nPrikaz rezultata 41 do 45 od 45\n10.07.2019, 22:05 #41\nFederer i Nadal u drugom polufinalu Vimbldona\nŠvajcarac Rodžer Federer i Španac Rafael Nadal igraće u petak u drugom polufinalnom meču na Vimbldonu, pošto su danas ubedljivo slavili u mečevima četvrtfinalna.\nLONDON - Švajcarac Rodžer Federer i Španac Rafael Nadal igraće u petak u drugom polufinalnom meču na Vimbldonu, pošto su danas ubedljivo slavili u mečevima četvrtfinalna.\nFederer je, posle izgubljenog prvog seta, pobedio Japanca Keija Nišikorija sa 4:6, 6:1, 6:4, 6:4, čime je ostvario 100. trijumf na Vimbldonu.\n12.07.2019, 20:26 #42\nĐoković šesti put u finalu Vimbldona\nNajbolji teniser sveta Novak Đoković plasirao se danas u finale Vimbldona, pošto je u polufinalu pobedio Španca Roberta Bautistu Aguta 6:2, 4:6, 6:3, 6:2.\nLONDON - Najbolji teniser sveta Novak Đoković plasirao se danas u finale Vimbldona, pošto je u polufinalu pobedio Španca Roberta Bautistu Aguta 6:2, 4:6, 6:3, 6:2.\nĐoković je posle četiri seta i dva sata i 50 minuta igre, izborio šesto vimbldonsko finale, u kom će u nedelju od 15 sati igrati protiv boljeg iz drugog polufinala u kome se sastaju Španac Rafael Nadal i Švajcarac Rodžer Federer.\n12.07.2019, 20:30 #43\nVilijams protiv Halep za titulu na Vimbldonu\nAmerička teniserka Serena Vilijams pobedom nad Čehinjom Barborom Stricovom 6:1, 6:2 plasirala se u finale Vimbldona, gde je čeka Simona Halep iz Rumunije.\nLONDON - Američka teniserka Serena Vilijams pobedom nad Čehinjom Barborom Stricovom 6:1, 6:2 plasirala se u finale Vimbldona, gde je čeka Simona Halep iz Rumunije.\nVilijams je bila ubedljiva slično kao prethodno Halep, koja je bila bolja od Ukrajinke Eline Svitoline 6:1, 6:3 u prvom polufinalu.\n13.07.2019, 18:12 #44\nHalep ubedljiva protiv Vilijams za trofej na Vimbldonu\nRumunska teniserka Simona Halep osvojila je titulu na Vimbldonu posle pobede u finalu nad Amerikankom Serenom Vilijams 6:2, 6:2.\nLONDON - Rumunska teniserka Simona Halep osvojila je titulu na Vimbldonu posle pobede u finalu nad Amerikankom Serenom Vilijams 6:2, 6:2.\nHalep je drugi put u karijeri došla do trofeja na gren slemovima, a prvi put u Londonu, ubedljivom igrom i trijumfom za samo 53 minuta.\n14.07.2019, 21:22 #45\nTrijumf Novaka Đokovića u Vimbldonu - pobedio Rodžera Federera\nNajbolji teniser sveta Novak Đoković odbranio je titulu na Vimbldonu, pošto je večeras u finalu posle velike borbe pobedio Švajcarca Rodžera Federara sa 7:6 (5), 1:6,\n7:6 (4), 4:6 i 13:12.\nLONDON - Najbolji teniser sveta Novak Đoković odbranio je titulu na Vimbldonu, pošto je večeras u finalu posle velike borbe pobedio Švajcarca Rodžera Federara sa 7:6 (5), 1:6, 7:6 (4), 4:6 i 13:12.\nTrijumfom u meču koji je trajao više od pet sati, Đokovic je došao do svoje 16. gren slem titule u karijeri, a pete na Vimbldonu.\nĐoković: Nikad uzbudljivije finale, Federer inspiriše\nNajbolji teniser sveta Novak Đoković je posle osvajanja pete titule na Vimbldonu rekao da je ovogodišnje finale protiv Švajcaraca Rodžera Federera jedno od najuzbudljivijih u njegovoj karijeri.\n"Ovo je verovatno najuzbudljivije finale koje sam ikada igrao. Sigurno među dva, tri u karijeri, protiv jednog od najvećih tenisera svih vremena Rodžera Federera, koga veoma postujem", rekao je Đoković na ceremonijii dodele pehara.\nVučić čestitao Đokoviću novu titulu na Vimbldonu\nPredsednik Aleksandar Vučić čestitao je Novaku Đokoviću osvajanje titule na Vimbldonu, navodeći da on već godinama ostvaruje rezultate dostojne najboljeg među nama.\n"Što je izazov veći, to je Vaša igra odvažnija. Što je protivnik jači, to je Vaša želja da pobedite impresivnija. Vaša igra oduvek je bila, i sa svakom novom pobedom jeste sve veća inspiracija svim građanima Srbije. Svaka čast za borbenost, istrajnost i doslednost, kojima već godinama ostvarujete rezultate dostojne vrhunskog sportiste i najboljeg među najboljima", navodi se u čestitki predsednika Vučića.\nBečki „Kurir“: Vimbldon se poklonio novom kralju\nPrvi reket sveta, srpski teniser Novak Dojoković pobedio je u epskom finalu na turniru u Vimbldonu protiv švajcarskog rekordera Rodžera Federera, piše bečki dnevnik „Kurir“ i konstatuje da je postao novi "kralj" tenisa.\n„Princ Vilijem i princeza Kejt, kao i drugi fanovi na Vimbldonu želeli su novu krunu za „kralja tenisa“ - Federera, da se on posle finala pokloni pred kraljevskom ložom.\nUdovičić Đokoviću: Ispisuješ istoriju svetskog sporta\nMinistar omladine i sporta Vanja Udovičić čestitao je večeras Novaku Đokoviću osvajanje titule na Vimbldonu, ističući da najbolji teniser sveta ispisuje istoriju svetskog sporta.\n"Svaka čast legendo, još jednom si potvrdio da si najbolji teniser svih vremena! Čestitam ti petu pobedu na Vimbldonu u sjajnoj karijeri kojom ispisuješ istoriju svetskog sporta!“, navodi se u čestitki ministra Udovičića.\nBrnabić čestitala Đokoviću na osvajanju Vimbldona\nPremijerka Srbije Ana Brnabić čestitala je večeras srpskom teniseru Novaku Đokoviću na pobedi u finalu Vimbldona.\n"Čestitam Novaku Đokoviću na osvojenom Vimbldonu! Još jedna grenslem titula kojom ste dokazali da ste jedan od najboljih tenisera u istoriji. Srbija se ponosi Vama! ", Poručila je Brnabić na svom zvaničnom Tviter nalogu.\nZorana Mihajlović: Živimo u eri velikog Novaka Đokovića\nPotpredsednica Vlade Srbije Zorana Mihajlović čestitala je večeras Novaku Đokoviću osvajanje pete gren slem titule na Vimbldonu.\n"Dragi Novače, učinili ste nas još jednom najponosnijima. Hvala Vam na radosti koju ste nam priredili i ponosu jer živimo u eri velikog Novaka Đokovića\nPredsednica Narodne skupštine Republike Srbije Maja Gojković čestitala je večeras srpskom teniseru Novaku Đokoviću osvajanje Vimbldona.\n"Čestitam vam na izuzetnoj igri i zalaganju kojim ste uspeli još jednom da osvojite Vimbldon. Ovom sjajnom pobedom na najprestižnijem teniskom turniru ponovo ste obradovali Srbiju i učinili je ponosnom", navodi se u čestitiki, saopšteno je iz parlamenta.\nCvijanović čestitala Đokoviću petu titulu na Vimbldonu\nPredsednica Republike Srpske Željka Cvijanović čestitala je večeras Novaku Đokoviću osvojenu petu titulu na Vimbldonu i osvajanje 16. Grend slema.\n"Izuzetno mi je zadovoljstvo da Vam u ime građana RS i u svoje ime čestitam na pobedi i osvojenoj petoj tituli na prestižnom teniskom takmičenju Vimbldonu. Još jednom ste obradovali brojne ljubitelje tenisa i sve Vaše verne navijače u Republici Srpskoj i potvrdili da ste bez premca", navela je u čestitki Cvijanović.


Putin otkrio zašto se odlaže sastanak s Trampom - Sputnjik Srbija\n12:08 04.06.2018 (osveženo 12:57 04.06.2018) Preuzmite kraći link\n„Ovo bi trebalo da pitate naše kolege iz Sjedinjenih Američkih Država. Prema mom mišljenju, to je posledica žestoke unutrašnje političke borbe u Sjedinjenim Američkim Državama“, rekao je Putin u intervjuu za austrijsku televiziju ORF.\nPutin je naveo da deli zabrinutost američkog predsednika o eventualnoj novoj trci u naoružanju i nada se da će oni lično razmisliti kako da je spreče.\n„U jednom od poslednjih telefonskih razgovora Donald je rekao da je zabrinut zbog mogućnosti nove trke u naoružanju. Potpuno se slažem sa njim. Mi nismo inicijatori ovakvog razvoja događaja, kao što znate, nismo se mi povukli iz Sporazuma o ograničavanju sistema protivraketne odbrane. Ali ja delim mišljenje američkog predsednika da moramo da razmislimo kako da sprečimo novu trku u naoružanju. I nadam se da će ovaj rad početi i među nama lično“, naglasio je Putin.\nSporazum o ograničavanju sistema protivraketne odbrane potpisali su SSSR i SAD u maju 1972. godine. Njegov rok trajanja nije ograničen, ali se može prekinuti u bilo kojem trenutku. Godine 2001. Vašington je najavio povlačenje iz Sporazuma, a od 2002. godine Sporazum o PRO je nevažeći.


Investicioni fond South Central Ventures ulaže u srpski Cube milion evra | Gde Investirati\nTo je njihova osma investicija do sada, a sredstva su namenjena za dalji razvoj Cubeove inovativne platforme poslovnih podataka.\nUjedno, ovo je najveća investicija u neku srpsku kompaniju do sada koju je imao ovaj fond za inovativna preduzeća (ENIF), saopšteno je danas iz SCV-a.\nCubeova platforma poslovnih informacija se razvija na savremenim tehnologijama i predstavljaće jedinstveno mesto na kome će moći da se prate i međusobno porede finansijski parametri kompanija, kao i njihov digitalni nastup na internetu, na brži i jednostavniji način i iz pouzdanih izvora.\nPored procene kreditnog rizika, izveštavanja i usluga monitoringa, Cube se bavi analizama poslovnih tržišta, trgovinskim izveštajima i praćenjem konkurencije. Kompanija zapošljava 30 stručnjaka sa poslovnim iskustvom iz različitih oblasti poslovanja\nVodeća svetska istraživačka i konsultantska tehnološka kompanija Technavio predviđa da će globalno tržište poslovnih informacija rasti po stopi od 5,2 odsto na godišnjem nivou i da će do 2021. godine dostići vrednost od 45 milijardi dolara.\n“Svesni smo brzo rastuće potrebe za dostupnim podacima i poslovnim odlučivanjem koje je bazirano na njima. Zato posle više od 1.000 klijenata iz različitih poslovnih sektora prelazimo na univerzalniju platformu koja će nas učiniti više od vodećeg pružaoca finansijskih podataka”, kaže Marko Radojičić, jedan od suvlasnika kompanije Cube.\nJan Kobler, direktor Fonda SCV, primećuje da poslovno odlučivanje postaje sve više vođeno podacima i da kompanije traže načine da budu bolje informisane o mogućnostima i rizicima.\n“Cube se pozabavio ovim problemom i omogućava svojim klijentima da pojednostave prodajne procese, menadžment rizika i komplajens. Impresionirala me je sposobnost osnivača kompanije Cube u realizaciji njihove ideje i želim da vidim dalji rast kompanije u regionu”, rekao je Kobler.\nSCV je fond koji raspolaže iznosom od 40 miliona evra namenjenih investicijama u startape i male i srednje tehnološke kompanije na Zapadnom Balkanu.\nPrevious Bloomberg: Globalni rast u ovoj godini predvodiće Argentina, Brazil i Rusija\nNext Wall Street: Berzanski indeksi pali za više od 1 odsto\nTags CubeSouth Central Ventures\nKompanija „Sunoko“, u vlasništvu Miodraga Kostića, kupila je šećeranu „Senta“ koja je do sada vila i vlansištvu italijnaske firme „Star“ (koja je opet bila u stopostotnom vlasništvu velike italijanske kompanije


Vlada RS pisala Vijeću sigurnosti UN o BiH: Sarajevo i OHR mijenjali su Dayton suprotno međunarodnom pravu | Poskok.info\nVlada RS pisala Vijeću sigurnosti UN o BiH: Sarajevo i OHR mijenjali su Dayton suprotno međunarodnom pravu\nU novom Izvještaju Vlade Republike Srpske Vijeću sigurnosti UN upozorava se da se visoko decentralizirana politička struktura BiH, definisana Ustavom BiH, našla na udaru SDA i drugih bošnjačkih političkih stranaka, kao i njihovih pristalica u međunarodnoj zajednici.\nU ovom dokumentu se navodi da se to dogodilo nedugo nakon što je Daytonski sporazum stupio na snagu, te da su navedeni faktori postupno i protupravno zamjenjivali daytonsku strukturu disfunkcionalnom decentraliziranom državom.\n“Visoki predstavnik, čija je funkcija uvedena Daytonskim sporazumom, godinama je pribjegavao nezakonitim odlukama i prisili, provodeći plan SDA i drugih bošnjačkih stranaka da se vlast centralizira, te da je Bošnjaci kao najbrojniji u BiH mogu kontrolirati nauštrb ostalih konstitutivnih naroda”, navodi se u prvom dijelu 18. Izvještaja Vlade Srpske Vijeću sigurnosti UN, pod naslovom “Subverzija daytonskog sistema”.\nU tom dokumentu se ističe da je SDA, nakon što su posljednjih godina bonska ovlaštenja visokog predstavnika bivala diskreditirana i sve manje korištena, počela da koristi svoju dominaciju u institucijama BiH, poput “nezakonito formiranog Suda i Tužiteljstva BiH”, kako se navodi.\n“Ove institucije su često formirane protupravno, odlukama i prisilom – da dodatno uruše autonomiju dva entiteta, garantiranu Daytonskim sporazumom i da u još većoj mjeri podriju fundamentalna prava Srba i Hrvata“, navodi se u Izvještaju Vlade Vijeću sigurnosti.\nU izvještaju se dodaje da je Ustavni sud BiH, sa stranim sucima, često korišten kao politički instrument za protupravno mijenjanje daytonske strukture.\n“Kako je bivši šef ureda predsjednika Ustavnog suda naveo – `Ustavnopravni razvoj bio je isključivo posljedica međunarodnog intervencionizma`. O izmjenama nakon Daytona rekao je – `Ustavnopravno uređenje ne odgovara formalnom ustavnom tekstu`. `Ustavni sud BiH`, rekao je bivši šef tog ureda, `dao je legitimitet mnogim nametnutim zakonima, uspostavljao je balans između suvereniteta BiH i međunarodne uprave`”, navodi se u Izvještaju.\nIz Vlade navode u Izvještaju da RS ostaje opredijeljena za BiH sa daytonskim uređenjem i strukturom ili kako je uređena u Ustavu BiH, odnosno aneksu 4 Dejtonskog sporazuma.\nIGOR RADOJIČIĆ Bivi gradonačelnik Banja Luke odrekao se “bijelog kruha” iako je 9 mjeseci bio bez posla


Građani Preševa u nedelju će izabrati novu lokalnu vlast | VRANJENEWS\nGrađani Preševa u nedelju će izabrati novu lokalnu vlast\nZgrada Skupštine opštine Preševo. Foto Krenar Halimi\nVranje - Građani opštine Preševo u nedelju 28. marta izaći će na vanredne lokalne izbore, na kojima treba da izaberu 38 odbornika za novi saziv lokalnog parlamenta.\nOni će na glasačkom listiću birati jednu od sedam partija ili koalicija koje pretenduju da budu učesnici u vršenju lokalne vlasti u naredne četiri godine.\nNa glasačkom listiću na mestu broj 1, biće lista Alternarive za promene (AP), koju predvodi aktuelni predsednik opštine, harizmatični Šćiprim Arifi, Albanac koje je godinama radio u Nemačkoj.\nZa mesto broj 2 izborio se Pokret za reforme (PZR), a na čelu liste je profesor Sami Saliju, aktuelni predsednik Skupštine opštine, koji se pre pet godina sa pristalicama odvojio od Demokratske partije Albanaca (DPA).\nNa poziciji broj 3 na glasačkom listiću biće Demokratske partije Albanaca (DPA), koju već godinama predvodi Ragmi Mustafa, čovek koji je pobedivši Rizu Halimija 2006. godine u dva mandata bio predsednik najjužnije srpske opštine.\nListu Partije za demokratsko delovanje (PDD), najjače partije među Albancima juga Srbije, na mestu broj 4 predvodiće Ardita Sinani, koja je do 2017. godine bila predsednica skupštine, a od te godine predsednica opštine Preševo.\nNa mestu broj 5 je lista Demokratske unije Albanaca (DUA), koju ovoga puta predvodi Naser Aziri, bivši član Demokratske partije Albanaca od njenog osnivanja 1990. godine.\nDosadašnji potpredsednik opštine Armend Aliju, koji se sa pristalicama otcepio od Alternative za promene Šćiprima Arifija, predvodiće listu pod nazivom Demokratska alternativa Albanaca, a na listiću će biti pod rednim brojem 6.\nNa poslednjem 7. mestu na glasačkom listiću biće Koalicija srpskih partija koju će predvoditi Branko Trajković, predsednik lokalnog odbora SNS.\nPodsećanja radi na takođe vanrednim izborima u Preševu, održanim januara 2018. godine, najviše mandata (15) osvojila je Alternativa za promene Šćiprima Arifija, ispred Demokratske partije Albanaca (11) i Partije za demokratsko delovanje (6).\nNa poslednjim izborima, januara 2018. godine na 38 izbornih mesta u birački spisak bilo je upisano 38.860 birača, a na izbore je izašlo 47,58 odsto upisanih.


Pogledajte veliku vojnu paradu u Sjevernoj Koreji: Fešta ipak bez raketa - Vijesti.me\n70 GODINA OD OSNIVANJA\nPogledajte veliku vojnu paradu u Sjevernoj Koreji: Fešta ipak bez raketa\nKim Džong Un je prisustvovao paradi ali se nije obratio prisutnima\nSjeverna Koreja organizovala je danas povodom 70 godina od osnivanja veliku vojnu paradu, ali nije prikazala najnaprednije projektile i posvetila je gotovo polovinu ceremonije civilnim naporima da se izgradi ekonomija.\nNaglasak na ekonomiji govori o strategiji lidera Kim Džong Una da ekonomski razvoj stavi u prvi plan, navodi AP.\nKim je prisustvovao paradi ali se nije obratio prisutnima, među kojima su bili predsjednik kineskog parlamenta i delegacije iz zemalja koje imaju prijateljske odnose s Pjongjangom.\nParadu je govorom otvorio predsjednik sjevernokorejskog parlamenta Kim Jong Nam, a u fokusu obraćanja su bili ekonomski ciljevi, a ne nuklearna sila.\nNakon što su se provezli tenkovi, manji broj projektila nego inače i veliki broj vojnih jedinica iz raznih rodova vojske, pojavile su se civilne grupe, od medicinskih sestara do građevinskih radnika.\nIako Sjeverna Koreja gotovo svake godine održava parade, a jedna je bila uoči početka Zimskih Olimpijskih igara u Južnoj Koreji u februaru, današnja demonstracija odigrala se u posebno osjetljivom trenutku.\nKimovi pokušaji da smanji tenzije sa predsjednikom SAD Donaldom Trampom zapeli su od samita u Singapuru u junu. Obje strane sada insistiraju na različitim početnim tačkama, jer Vašington najpre želi da se Kim obaveže na denuklearizaciju dok Pjongjang traži garancije za bezbjednost i mirovni sporazum kojim bi se i formalno okončao Korejski rat.\nUskoro nakon završetka današnjih proslava, Kim će se ponovo sastati sa južnokorejskim predsjednikom Mun Džae-inom da bi razgovarali o načinima za izlazak pregovora o sjevernokorejskom nuklearnom oružju iz slijepe ulice.\nKim Džong Un je kao svoj prvi prioritet ove godine postavio "novu liniju" - stavljanje ekonomskog razvoja na prvo mjesto. Sjevernokorejski lider tvrdi da je nuklearni arsenal zemlje dovoljno usavršen da bi odvratio američku agresiju te da se resursi mogu usmjeriti na podizanje standarda stanovništva.\nOve godine su, takođe, poslije pauze od pet godina u Sjevernoj Koreji održani sletovi. I oni su bili snažno obilježeni ekonomskim temama.


Pacifikom pluta gomila smeća velika kao pola Evrope\nProstrani Veliki pacifički tepih od smeća mnogo je veći nego što se ranije mislilo, pokazalo je snimanje iz vazduha, piše "Gardijan". Džinovska "fleka" na Tihom okeanu pokriva oko 4,5 miliona kilometara kvadratnih, što je skoro polovina površine SAD.\nIzviđanje iz vazduha izvela je fondacija "Ocean Cleanup" koju finansiraju filantropi iz celog sveta i holandska vlada, koja planira da do 2020. godine počne sa čišćenjem ogromne količine plastičnog otpada koji kruži okeanima.\n"Uobičajeno je da se prvo izvidi sa čime imate posla i to je bio zadatak pre nego što počnemo sa čišćenjem. Ali ovo što smo videli nismo očekivali. Količina smeća nas je potpuno iznenadila. Bizarno je videti toliko đubreta u onome što bi trebalo da bude čist okean", ističe Bojan Slat, osnivač fondacije.\n"Veći deo otpada je krupna plastika. Moramo da radimo brzo jer će se u narednih par decenija raspasti na nivo mikroplastike, koja kasnije dospeva u lanac ishrane", objašnjava Slat.\nFondacija će projekat čišćenja početi raspoređivanjem prototipa džinovske "kante" u obliku latiničnog slova V, koja će koristiti morske struje da pokupi đubre. Ukoliko se prototip pokaže uspešnim, 2020. godine će u okean postaviti ogromnu 100 kilometara dugačku "kantu".


Hemofarm fondacija obeležila 25 godina rada, dodeljena prva nagrada za izuzetnost\nPovodom 25 godina postojanja i uspešnog rada, jedna od najdugovečnijih fondacija u Srbiji - Hemofarm fondacija ustanovila je nagradu za izuzetnost koju će, počev od ove, jednom godišnje dodeljivati pojedincima, institucijama ili organizacijama. Prvi dobitnik ove nagrade je Vigor Majić, direktor Istraživačke stanice „Petnica“, kome je nagradu uručio generalni direktor Hemofarma Ronald Zeliger.\n- Ova nagrada je izuzetno priznanje i drago mi je što dolazi iz industrije. Čestitam Fondaciji na istrajnosti i trudu svih ovih godina. Oni su dobar primer i podsticaj drugima kako bi se kultura donacija raširila za bolju budućnost Srbije, rekao je Vigor Majić nakon preuzete nagrade.\n- Nagrada Hemofarm fondacije kruna je našeg četvrt veka dugog rada na stvaranju boljih uslova u društvu i predstavlja način da se odužimo zajednici u kojoj radimo. Statua u obliku ždrala, kao simbola istrajnosti i dugovečnosti, spaja sve naše ideje u jedno: unapređenje čitavog društva kroz podizanje kvaliteta života, podsticanje lične odgovornosti za sopstveno zdravlje i solidarnost sa drugima. Vigoru čestitam i želim puno uspeha u razvoju daljih projekata u „Petnici“, rasadniku mladih talentovanih naučnika i naučno-istraživačkom brendu Srbije koji je već prepoznat u svetu, rekao je Ronald Zeliger, generalni direktor Hemofarma.\nHemofarm Fondacija je za 25 godina postojanja realizovala čak 2.000 aktivnosti u vrednosti od 12 miliona evra.\nPomogla je brojne zdravstvene ustanove u Srbiji doniranjem medicinskih aparata i opreme, a sprovela je na stotine projekata u oblasti obrazovanja, kulture, zaštite životne sredine i sporta. Za svoj rad i društvenu angažovanost, Hemofarm fondacija u prethodnih četvrt veka dobila je brojna priznanja, a samo u poslednje tri godine godina osvojila je 10 nagrada.


Istraživanje agencije "Marten board international" o zadacima nove Vlade\nDve trećine građana misli da nam je standard loš, a 3,4 odsto da je super\nBEOGRAD - Nova vlada, prema rezultatima ispitivanja javnog mnjenja koje je sproveo "Marten board international", trebalo bi da se, izuzev pitanjem Kosmeta, pozabavi najpre popravljanjem životnog standarda građana. Ovo istraživanje, koje je sprovedeno na uzorku od 1.453 ispitanika, pokazalo je da 39,1 odsto građana misli da životni standard treba da bude prioritet nove Vlade.\nOko 15 odsto ispitanika smatra da je popravljanje privrede u Srbiji najvažniji zadatak Vlade, 14,8 misli da Vlada pod hitno treba da smanji nezaposlenost, a 7,8 odsto misli da Vlada treba da stvori pravnu državu. Tek iza ovih zadataka dolazi stabilizacija političke situacije, smanjenje kriminala i korupcije i uključenje u međunarodne institucije.\nU svakom slučaju, čak 77,4 odsto građana misli da je životni standard građana loš, mada ima i 3,4 odsto onih koji tvrde da je standard u Srbiji veoma dobar. Oko 78,8 odsto ispitanika misli da je loša privreda Srbije, a približno toliko njih misli i da nam je loša zaposlenost.\nU okviru ovog istraživanja ispitanici su se izjašnjavali i o tome koliko veruju u stabilnost dinara za duži rok. U stabilnost naše valute potpuno veruje 18,1 odsto građana, pretežno veruje 36,6 odsto građana, ravnodušno je 11,2 odsto ispitanika, a ostali uglavnom ne veruju ili nemaju stav.\nSudeći po rezultatima dosadašnjeg rada nove vlade, oko 33 odsto građana misli da je nova vlada (manje-više) bolja od prethodne, oko 27 odsto njih misli da je lošija, a 14,7 smatra da je ista. Ostalih 24,3 odsto ispitanika još ne može da proceni rad nove vlade.\nMarko Davidović, izvršni direktor agencije "Marten board international", najavio je juče da će ova agencija danas počinje istraživanje "Vlada pod lupom građana", a rezultati ispitivanja rada ministara i cele vlade biće objavljeni za dva meseca.\n- Istraživanje će biti sprovedeno na 1.700 ispitanika, nije profitno, finansira ga naša agencija i potpuno je objektivno i nezavisno i podstaknuto je situacijom u kojoj se Srbija nalazi. Srbija već dovoljno kasni i nema vremena za gubljenje i zato ukoliko premijer nije sposoban da smeni ministra ako nije dobro radio, smeniće ga građani. Zatim država na čelu sa premijerom koja teži ka Zapadu mora da ima za to biznis plan, odnosno najjednostavniji put do toga, a građani su tu da prate da li ministri i Vlada rade ono što su obećali - rekao je Davidović.\nVećina bi u EU, u NATO znatno manje\nViše od 84 odsto građana u ovom istraživanju izjasnilo se za ulazak u Evropsku Uniju, 7,4 odsto je protiv toga, a ostali nemaju stav. Za ulazak u Partnerstvo za mir izjasnilo se 68,7 odsto ispitanika, a protiv je 20,6 odsto njih, dok je među našim građanstvom u odnosu na prošlo istraživanje ove marketinške agencije smanjena saglasnost za ulazak u NATO. Za ulazak u NATO ovog puta se izjasnilo 33,4 odsto građana, a protiv je bilo 54,2 odsto građana.\nRepublički javni tužilac: Ostavka iz ličnih razloga\nU GSPRS "Nezavisnost" nezadovoljni budžetom za prosvetu\nPoslednjih nekoliko dana neopisive gužve u filijalama Fonda PIO\nJUKOM traži ocenu ustavnosti Zakona o zaštiti pritvorenih u Hagu i njihovih porodica\nBivši hrvatski logoraši traže obeštećenje od države Srbije


Mi smo navikli da naši "delfini" pobeđuju sve svoje rivale. Uljuljkani u to iskustvo, zaboravili smo da niko od njih, nikada u svojoj karijeri, nije osvojio olimpijsko zlato. Igre su, prosto, nešto sasvim drugačije od svega ostalog. Nije lako pokoriti Evropu. Još je teže biti šampion Svetskog prvenstva. Ali, Olimpijske igre donose poseban naboj, u kome oni "mali" nadmaše sebe, a oni "veliki" moraju da nadmaše sve što su do sada učinili. Dodate tome nervozu koju donosi loš početak, a to se desilo našima u ovom meču, pa činjenicu da će ekipa Srbije tek za tri meseca "biti stara" 25 godina u proseku, i dobijete napetu utakmicu.\nGol Branislava Mitrovića prvo su pogodili Funtulis iz peterca, pa Pontikeas sa igračem više, posle čega je počela jurnjava da se zaostatak anulira. Ali, kad god bi nešto naši dobro uradili, stizao bi sličan odgovor. Na pogodak Filipovića odgorio je prvo Funtulis, a onda i je, posle gola Vlahopulosa, on dao i treći gol, za nestvarnih 5:1.\n"Delfini" su tada dali sve od sebe da nas, po ko zna koji put podsete, koliko je toga mogućeg ako ste se za čudo spremali, ako za njega verujete i ako ka njemu krenete zajedno. Mitrović, Jakšić i Filipović primakli su do kraja treće deonice Srbiju na 6:4, da bi u završnoj deonici izabranici Dejana Savića dodatno zablistali. Majstorija Gocića bila je uvod u novu porciju drame, jer su Grci preko Kolomvosa poveli sa 8:6. A onda, redom, projektil Aleksića, pa lucidnost Ćuka i maestralna šrauba Nikića doneli su 9:8 "delfinima", pa je četvrti gol Joanisa Funtulisa doneo dramatičnih 9:9 pred poslednjih minut i po.\nNaši najpre nisu iskoristili svoj napad, Grci su na 55 sekundi do kraja zatražili tajmaut kako bi organizovali sopstvenu akciju, ali su i oni, lošim dodavanjem, i naši, usled nedosuđenog prekršaja pred golom rivala, propustili priliku da ostvare trijumf.\nU trećem kolu "delfini" će u noći između srede i četvrtka, pola sati posle ponoći po srednjeevropskom vremenu, igrati u trećem kolu sa Brazilom.\nNAORUŽAJTE SE STRPLJENJEM I FLAŠICAMA VODE - Gužve na granicama i dalje ne jenjavaju, na Horgošu se čeka i po DVA SATA, a kolone se očekuju i sutra


V-VIII - Najmodernija privatna osnovna škola u regionu\nDOBRO DOŠLI U ŠKOLU 21. VEKA\nOtvorite vrata najprestižnijih srednjih škola i gimnazija\nZa avanturiste koji su zavoleli učenje\nOvo je jedan od prelaznih trenutaka u školovanju vašeg deteta – učitelj se zamenjuje nastavnicima, a učenje istovremeno postaje priprema za upis u gimnazije i srednje škole. U zavisnosti od afiniteta svakog učenika, u Osnovnoj školi “Savremena” se kreiraju individualni mikroprogrami koji mu pomažu da lakše savlada gradivo, dok mu se i školske obaveze prilagođavaju posebno, pa tako učenik bez stresa, maksimalno efektno može da savlada izazove koji su pred njim.\nVaše dete lako će ostvariti prelaz iz nižih u više razrede, dok će obaveze kao što su priprema za malu maturu i polaganje prijemnog ispita shvatiti kao izazove kojima će pristupiti na kreativan način. Učenje i upis srednje škole ne treba da budu teret, oni su samo prirodni ishod nečega što dete voli da radi . U Osnovnoj školi “Savremena” vaš školarac uči kroz igru i druženje, uspešno završava svoje osnovnoškolsko obrazovanje i ispunjava uslove za upis u najbolje domaće i međunarodne srednje škole.\nKOMBINOVANI – DVOJEZIČNI\nPredani i posvećeni nastavnici\nU Osnovnoj školi “Savremena” vaš školarac će na zanimljiv i angažovan način steći sva neophodna znanja koja će mu otvoriti vrata najprestižnijih srednjih škola kod nas ili u inostranstvu.\nUz multidisciplinarne časove učenik razume veze između različitih oblasti – književnost, matematika, istorija, geografija i druge, čime stiče celovitu sliku o svetu i usvaja veštine interdisciplinarnog učenja.\nSIGURNA SREDINA ZA PRAVILAN RAZVOJ DETETA\nJačanje kritičkog mišljenja, interdisciplinarni časovi, pametni uređaji u nastavi\nUČIMO VAŠE DETE DA SLOBODNO MISLI\nMultidisciplinaran način izlaganja gradiva omogućava osnovcu da činjenice i lekcije o kojima uči sagledava u širem kontekstu: tako se znanja iz književnosti dovode u vezu sa istorijom, matematika sa geografijom, biologija sa hemijom… Ove veze stvaraju nove uvide i ideje, a učenik se slobodno i samostalno kreće kroz uzbudljivi svet znanja.\nSpecijalno dizajniran softver Osnovne škole “Savremena” za uzrast od V – VIII razreda omogućava detetu da se slobodno kreće kroz mape znanja.\nSvaka činjenica koja se proučava predstavljena je u vidu tačke koja se povezuje sa drugim tačkama koje predstavljaju kontekst određene činjenice.\nTačke znanja sadrže edukativne informacije i predstavljaju mikrolekcije međusobno povezane.\nMESTO GDE VAŠE DETE EKSPERIMENTIŠE, ISTRAŽUJE I RAZVIJA TIMSKI DUH\nUčionice sa fleksibilnim rasporedom sedenja i najsavremenijom opremom za učenje i aplikacijama za efikasno usvajanje znanja, specijalno su napravljene za decu uzrasta od 11 do 15 godina.\nProstor u kome se odvija nastava kreiran je tako da učenik istovremeno slobodno komunicira sa drugima i ima svoj kutak mira u kome rešava zadatke. Uz pomoć nastavnika vaše dete istražuje, eksperimentiše, sarađuje sa drugarima na projektima u učionicama koje se lako transformišu u zavisnosti od potreba nastavnog procesa.\nOvo vašeg osnovca čeka u Osnovnoj školi “Savremena”\nAktivnosti pre i posle nastave\nBilo da radite do kasno ili želite malo vremena za sebe, u SOŠ vaš mališan je na sigurnom 24/7.


DPS HTEO DA POTKUPI ŠKULETIĆA: Policija u Nikšiću privela Ognjena jer se nije prodao Milu Đukanoviću | Novosti.RS\nRazlog, što je napisao da je dao otkaz na poslu u firmi u kojoj je radio, a sve zbog toga što nije hteo da obeća glas Demokratskoj partiji socijalista.\n- Pre tačno sat vremena, došao je čovek iz moje firme, u kojoj radim skoro 10 godina. Pitao me je da potpišem papir, na kome su imena osoba koja će glasati za DPS, naveo je Škuletić, podsećajući da je u firmi poštovan kao čovek i radnik, al da je upravo iz tih razloga bio važan njegov potpis kako bi ostali sledili njegov primer.\n- Ponuđen mi je posao u policiji i da budem glavni za čuvanje štabova DPS tokom izbora, naveo je Škuletić, odbijajući „ponudu“, poručujući da nije za prodaju.\nCrna Gora Milo Đukanović izbori u Crnoj Gori DPS parlamentarni izbori u Crnoj Gori Nikšić Ognjen Škuletić\n( 5 ) ( 37 )Odgovori\nutorak, 22. 09. 2020. u 10:12


intervencija - Sputnjik Srbija\n06:13 18 Maj 2021\nRad na sebi nije operacija: Najefikasniji način da zračite čak i preko Skajpa ili Zuma\nSlika koju putem video-poziva, preko Skajpa ili Zuma, šaljemo drugima, i efekat koji ima po nas kada se suočimo sa raznoraznim sopstvenim nedostacima i promenama tokom vremena, može da izazove nezadovoljstvo i neraspoloženje, ali teško da se baš može govoriti o depresiji. Ja bih rekla da stvari idu obratnim redosledom – depresija utiče na izgled.\nEgipat na granici sukoba sa Libijom\nOdluka egipatskog parlamenta kojom se egipatskoj armiji dozvoljava učešće u misijama van granica ove zemlje, još jedan je korak u eskalaciji sukoba povezanih sa Libijom.\nPripadnici Vojske Srbije, koji su stigli u Šid da bi preventivno kontrolisali tri centra sa skoro 2.000 migranata, noćas su već intervenisali i 18 migranata vratili u prihvatni centar.\nZašto NATO ne bombarduje ikone u Crnoj Gori\nNikada u istoriji NATO-a jedna članica ovog saveza nije pozvala Alijansu da je odbrani od sopstvenih građana — sve dok to nije uradila Crna Gora i vlast Mila Đukanovića, ali ne zvanično, nego kroz reči ministra odbrane. Cinici bi rekli da neko u Crnoj Gori priželjkuje da NATO bombarduje građane sa ikonama. Jer, kako bi drugačije pomogli.\nMogućnost da Turska interveniše u Libiji, na strani Vlade iz Tripolija, pokazuje da je na delu stvaranje novih savezništava u istočnom i centralnom Mediteranu, koja mogu da izazovu opasnu konfrontaciju u regionu Sredozemlja.\nBritanija ima para za rat s Iranom, a nema da spase kompaniju „Tomas Kuk“\nBritanska vlada je odbila da izdvoji sredstva za spas istorijskog turoperatera „Tomas Kuk“ i 9.000 radnih mesta, ali zato odbija da isključi mogućnost (daleko skuplje) vojne intervencije u Iranu, piše ugledni britanski kolumnista Nil Klark.\nŽrtve američke intervencije u Panami traže pravdu\nInteramerička komisija za ljudska prava utvrdila je u novembru 2018. godine da su SAD narušile prava civila tokom intervencije u Panami u periodu od decembra 1989. do januara 1990. godine.\nTači preti novom intervencijom\nPredsednik privremenih kosovskih institucija Hašim Tači izjavio je danas da će kosovske bezbednosne snage biti spremne da intervenišu ukoliko se desi nešto nepredviđeno.\nVode li tragovi još jednog državnog udara do Amerike\nPad dugogodišnjeg predsednika Sudana Omara el Bašira uzrokovan je teškom ekonomskom situacijom u zemlji, ali u suštini svega je borba za naftu. U tim bitkama je nezaobilazan uticaj SAD.\nMaduro: Mi smo nepokoran narod, vreme državnih prevrata je prošlo\nVenecuela će štititi svoje ideale, vreme državnih prevrata i intervencija je prošlo, napisao je u subotu na Tviteru venecuelanski predsednik Nikolas Maduro, dok se u Savetu bezbednosti Ujedinjenih nacija održava zasedanje o situaciji u toj zemlji.\nIstorija američkog mešanja u tuđe poslove i kršenja međunarodnog prava\nVijetnam, Grenada, Libija, Panama, SR Jugoslavija, Irak, Sirija… Šta je zajedničko svim ovim zemljama? U pravu ste – veliko interesovanje Amerike za njih.\nNovi komandant Kfora: Spremni smo da intervenišemo\nNovoimenovani komandant Kfora, Lorenco D′Adario, izjavio da je Kfor spreman da interveniše na Kosovu ako stabilnost bude ugrožena.\nCrvena linija: Nagli preokret Amerike prema smrvljenoj zemlji Bliskog istoka\nSAD traže od koalicije na čelu sa Saudijskom Arabijom da prekine bombardovanje naseljenih regiona Jemena, a američki državni sekretar Majk Pompeo poziva da se u novembru održe pregovori u „trećoj zemlji“, uz posredovanje Ujedinjenih nacija, kako bi se stavila tačka na konflikt i formirala demilitarizovana zona.\n„Ovo nema nigde“: Matija Bećković za Sputnjik o napadu Albanaca na mitropolita Amfilohija\nPokušaj grupe Albanaca da spreči mitropolita crnogorsko-primorskog Amfilohija da služi Svetu liturgiju na temeljima Crkve Svetog Jovana Krstitelja na veliki praznik juče u Ulcinju, ekskluzivno za Sputnjik je komentarisao akademik Matija Bećković.\nIza damaskog lava stoji ruski medved, ali i kineski zmaj\nZvanični predstavnik ruskog Ministarstva odbrane general-major Igor Konašenkov rekao je da su sirijske izbeglice postale „živi štit“ za američku vojnu bazu.


Bujanovačke demokrate napustile vladajuću koaliciju - juGmedia\nBUJANOVAC – Opštinski odbor Demokratske stranke (DS) u Bujanovcu doneo je odluku da odbornici te partije napuste vladajuću koaliciju zbog odluke većinskih albanskih partija o promenama naziva ulica, saopšteno je večars.\nU saopštenju se navodi da su albanske koalicione partije “prešle svaku meru” sa predlozima novih imena ulica i trgova.\n“Pokazali su isključivost, netoleranciju, i nepoštovanje drugih zajednica sa kojima žive u multietničkoj sredini”, navodi se u saopštenju.\nDS dodaje da je u proteklih 14 meseci učinio sve za funkcionisanje multietničke vlasti i za prevazilaženje problema oko pokušaja koalicionih partnera da novac dobijen od države raspodeljuju na štetu srpske zajednice, ali da je poslednji potez prelio čašu.\n“U pitanju je čista provokacija i pokušaj dobijanja predizbornih političkih poena. Nadležno ministarstvo neće nikada odobriti promene naziva imena ulica na osnovu odluke koju su doneli samo predstavnici albanskih partija”, zaključuje se u saopštenju.\nDS je bila u vlasti sa tri albanske stranke i sa G17 Plus i Grupom građana “dr Stojanča Arsić i dr Miodrag Milković”\nLESKOVAC – Arheolozi sa Arheološkog instituta iz Beograda, u saradnji sa leskovačkim kolegama, po treći put iskopavaju lokalitet Mala Kopašnica…\nPOLOŽAJ mladih u Srbiji danas je poput čardaka ni na nebu ni na zemlji. Trudimo se da dohvatimo nebo, stariji nam pričaju da se spustimo na zemlju.…


Položeni vijenci na vojničkom spomen-groblju Mali Zejtinlik na Sokocu - FILTER\nPoloženi vijenci na vojničkom spomen-groblju Mali Zejtinlik na Sokocu\nRepublika Srpska je jedini administrativni okvir na ovim prostorima u kojem Srbi mogu da iskažu političku volju, nacionalne i vjerske osjećaje, izjavio je ministar rada i boračko invalidske zaštite Duško Milunović koji je povodom Dana Republike položio vijenac na vojničkom spomen-groblju Mali Zejtinlik na Sokocu.\nMilunović je naveo da u takvom administrativnom okviru Srbi mogu da sačuvaju kulturu, tradiciju, jezik i pismo.\nOn je istakao da nikada duže u srpskoj istoriji na ovim prostorima, od najezde Turaka, Srbi nisu imali takav politički okvir koji im je omogućio slobodu, izuzev Kraljevine Jugoslavije, koja je na žalost trajala od 1918. do 1941.\nOn je naglasio da su u bivšoj Jugoslaviji, poslije Drugog svjetskog rata Srbi dijeleći svoju slobodu sa drugim narodima zbog lažnog bratstva i jedinstva bili onemogućeni da u potpunosti iskažu svoje vjerske i nacionalne osjećaje i izraze svoju političku volju, što u Republici Srpskoj mogu.\nNapomenuo je da na ovom vojničkom groblju na Sokocu počiva gotovo 1.000 od ukupno 23.000 srpskih boraca koji su položili živote za Srpsku u minulom odbrambeno-otadžbinskom ratu.\nIzaslanik predsjednika Republike Srpske Nedeljko Ćorić rekao je da je zavjet boraca, koji su ugradili živote u Srpsku, obaveza generacijama koje stasavaju i dolaze da se u slobodi i miru čuva i njeguje Republika Srpska, da se njen pravni okvir i suverenitet zadržava, kako je to i Dejtonom propisano.\nPrema njegovim riječima, Republika Srpska nije tvorevina koja je nastala u ratu, već je nastala u miru, te će je svi mirnim i demokratskim sredstvima braniti i čuvati.\n“Neki pokušavaju da nam nametnu sancije, da nas uplaše, a svi ovi životi koji su dati za Srpsku imali su daleko veće posljedice od sankcija. Naše generacije su spremne da sa bilo kakvim sancijama i u bilo kojim okolnostima nastavimo da branimo Republiku Srpsku i da je sačuvamo”, poručio je Ćorić.\nGradonačelnik Istočnog Sarajeva Ljubiša Ćosić istakao je da se i danas, kada se proslavlja 30. rođendan Srpske, treba prisjetiti da je svaki dio Republike jedanako važan i značajan, a da je Mali Zejtinlik da je jedno od najsvetijih mjesta i temelj Republike Srpske.\n“To je zato što ovdje ima veliki broj srpskih vojnika koji su stradali za Republiku Srpsku, sahranjeni na drugim mjestima, ali su doneseni ovdje da svjedoče o tome kako je stvarana Srpska i da budu na jednom mjestu”, rekao je Ćosić, te napomenuo da je još dosta tako značajnih mjesta na prostoru Srpske.\nOn je istakao da sa Malog Zejtinlika, sa Sokoca i iz Istočnog Sarajeva ide poruka o važnosti svakog dijela Republike Srpske, koja treba da se prenosi mlađim generacijama.\nDemobilisani borac Vojske Republike Srpske Vaso Timotija iz Trnova rekao je da ga svaka posjeta i odavanje počasti saborcima na Malom Zejtinliku posebno dotakne jer na ovom Vojničkom goblju počivaju njegov rođak i nekoliko saboraca.\nOn je izrazio uvjerenje da je Sarajevsko-romanijska regija podnijela najveću žrtvu, te da je opština Trnovo u prosjeku dala najviše žrtava u minulom otadžbinskom ratu.\nPovodom obilježavanja Dana Republike Srpske i 30 godina njenog postojanja na Spomen-krst na Malom Zejtinliku vijence i cvijeće su položili izaslanik Ćorić, ministar Milunović, ministar spoljne trgovine i ekonomskih odnosa u Savjetu ministara Staša Košarac, narodni poslanici, srpski predstavnici u zajedničkim institucijama BiH.\nCvijeće i vijence su položile i delegacije Saveza opština i gradova, te predstavnici grada Istočno Sarajevo i opština Sokolac, Pale, Trnovo i Istočno Novo Sarajevo i predstavnici organizacija i udruženja proisteklih iz obdrambeno-otadžbinskog rata i SUBNOR-a.\nPrethodna Doktor Vladimir Mehmedbašić ne smije biti zaboravljen\nSledeća Ćosić: Njima neka je na čast a spomen ploča na Vracama biće obnovljena


Vojne spomenice članovima palih boraca sa teritorije Crne Gore\nIzvor: RTS, 24.Nov.2019, 18:58\nMinistar odbrane Aleksandar Vulin, u prisustvu načelnika Generalštaba Vojske Srbije generala Milana Mojsilovića, uručio je 40 vojnih spomenica članovima porodica palih boraca u odbrani od NATO agresije sa teritorije Crne Gore, na prijemu organizovanom u Domu Garde na Topčideru, povodom obeležavanja 20 godina odbrane otadžbine od NATO agresije.\nMinistar Vulin je istakao da je Srbija >> Pročitaj celu vest na sajtu RTS << koju vodi Aleksandar Vučić, Srbija koja ne zaboravlja, koja nikada ne zaboravlja nikoga ko se žrtvovao za nju, saopštilo je Ministarstvo odbrane.\nKako kaže, vojna spomenica koja joj je danas uručena mnogo znači njoj i njenoj porodici, dodajući da je dirnuta gestom da se spomenice uruče posle 20 godina.\nNajmlađi brat Predraga Leovca iz Pljevalja koji je poginuo na Košarama – Pavle Leovac, rekao je da je i posle toliko godina porodicama palih boraca teško zbog gubitka bližnjih i da zbog toga gest Srbije znači mnogo i da životi njihovih bližnjih, dati za slobodu, neće otići u zaborav.\nVostok.rs: Uručene vojne spomenice porodicama palih boraca iz Crne Gore tokom NATO agresije\nMinistar odbrane Aleksandar Vulin uručio je danas 40 vojnih spomenica članovima porodica palih boraca sa teritorije Crne Gore u odbrani od NATO intervencije, na prijemu organizovanom u Domu Garde na Topčideru, a povodom obeležavanja 20 godina od bombardovanja...Ministar Vulin je rekao je obraćajući...


Autonomni ženski centar: Presudom Apelacionog suda u Beogradu krše se prava deteta - Dijalog.net\nNaslovna Civilno društvo Autonomni ženski centar: Presudom Apelacionog suda u Beogradu krše se prava deteta\nBeograd, 12. septembar 2019. – Autonomni ženski centar (AŽC) upozorio je da Apelacioni sud u Beogradu, uz podršku sudskog veštaka i advokata, krši prava deteta i prava maloletnih oštećenih koja su garantovana ratifikovanim međunarodnim konvencijama i domaćim zakonima.\nAŽC ocenjuje da se oslobađajućom odlukom u jednom procesu šalje poruku svima koji imaju seksualne odnose sa devojčicama romskog porekla da se neće smatrati odgovornim.\nOva organizacija je u saopštenju izrazila zabrinutost zbog, kako se navodi, iskazanog ličnog stava, uverenja i predrasuda jednog veća Apelacionog suda u Beogradu u presudi Kž1 – 392/2019 od 10.6.2019.g. na osnovu kojih je učinilac krivičnog dela obljuba sa detetom, koje je rezultiralo trudnoćom, oslobođen krivice, sa obrazloženjem da po oceni ovog suda „prosečni pripadnik romske populacije sličnih subjektivnih karakteristika kao okrivljeni u okolnostima predmetnog događaja ne zna da je opisano ponašanje zabranjeno“.\nAŽC se pita da li sudije, veštak i advokatica koji su postupali u ovom predmetu na isti način brane svoj stav da „okrivljeni u okolnostima predmetnog događaja ne zna da je opisano ponašanje zabranjeno jer se kulturološki ponašao kao i većina pripadnika njegove zajednice“ i kada se radi o drugim krivičnim delima koje učine pripadnici nacionalne manjine, ili se radi o stavu koji se ekskluzivno primenjuje samo na krivična dela seksualne zloupotrebe i nasilja prema devojčicama romskog porekla.\n„Da li će nakon ove presude i drugi učinioci koji ne pripadaju romskoj nacionalnoj manjini da se koriste istim stavom da devojčice romskog porekla nisu u stvari deca, jer one ’rano stupaju u polne odnose i rano zasnivaju zajednice života’“, pita AŽC.\nAŽC smatra da je sramotno da u 21. veku bilo ko, a posebno sudije, veštaci i advokati, pomisle da bilo koja devojčica starosti 13 godina ’sama’ bira da bude u (van)bračnoj zajednici i da ima dete.\nOznakeApelacioni sudAŽCljudska pravaromska zajednica\nPrethodno NUNS poziva policiju i tužilaštvo da otkriju i procesuiraju osobu koja upućuje pretnje Darku Mitroviću\nSledeće Festival “Uhvati film” 17. put menja perspektive\nTop Tags ljudska prava Srbija i Evropska unija vladavina prava evropske integracije Evropska unija konkurs mladi istraživanje lokalna samouprava Civilno društvo Vlada Republike Srbije Društvo Evropska komisija mediji OCD


Sastanak člana Predsjedništva PZP, poslanika Koče PAVLOVIĆA, - Pokret za Promjene\nSastanak člana Predsjedništva PZP, poslanika Koče PAVLOVIĆA, 14.08.2012\t„Crna Gora je malobrojna zajednica, tako da režim lako i potpuno kontroliše životne potrebe gotovo svih njenih članova. A podaci o životnim potrebama svih crnogorskih državljana, o njihovim kreditnim zaduživanjima, o zaostalim dugovima za električnu energiju i za porez, o zdravstvenim i drugim problemima, kao i izvodi iz njihove prekršajne i krivične evidencije – sve se to nalaze u famoznoj bazi podataka „Siguran glas“, koje partijski aktivisti DSP-a i SDP-a koriste za predizborne ucjene i za kupovinu glasova“, rekao je poslanik Pavlović svojim sagovornicima tokom današnjeg sastanka.\n„Protivzakonito, partijsko zapošljavanje, dodjela državne socijalne pomoći po stranačkoj pripadnosti, i predizborno otpisivanje zaostalih dugova, o čemu posjedujemo materijalne dokaze, manifestacije su tih protivzakonitih trgovina i ucjena. I sam podpredsjednik Vlade je, odgovarajući u Parlamentu na moje poslaničko pitanje, priznao da DPS ima bazu podataka „Siguran glas“ jer oni „vode računa o zadovoljavanju socijalnih potreba svojih članova i glasača“. Ovakva zloupotreba svih državnih institucija, koje su potpuno stavljene u službu obezbjeđivanja izborne pobjede vladajuće koalicije, predstavlja ključnu prepreku ostvarivanju vladavine prava u Crnoj Gori“, naglasio je poslanik Pavlović posmatračima OEBS-a.\nPavlović je svoje sagovornike upoznao sa postojanjem velike populacije „fantomskih birača“. On je pojasnio da se u biračkom spisku nalazi znatno veći broj građana od broja onih koji posjeduju ličnu kartu u Crnoj Gori. Pavlović je upoznao posmatrače OEBS-a sa praksom DPS-a da na izbore dovodi strane državljane iz okruženja koji, uz falsifikovane isprave, glasaju tokom izbornog dana u ime tih fantomskih birača. „Sva naša dosadašnja obraćanja državnom tužilaštvu povodom ovakvih i sličnih slučajeva izbornog kriminala su ostala bez ikakvog odgovora“, naveo je Pavlović.\n„Osim kupovine glasova, DPS se bavi i „kupovinom apstinencije“, tj.kupovinom ličnih karata od potencijalnih opozicionih glasača. Sa dokazima o masovnoj kupovini ličnih karata PZP je još tokom kampanje za predsjedničke izbore 2008, upoznao i tadašnju posmatračku misiju OEBS-a, no tada su nam oni odgovorili da je to van njihove nadležnosti“, podsjetio je Pavlović svoje današnje sagovornike.\n„Demokratski Front, koji smo nedavno formirali, predstavlja ozbiljnu prijetnju ovom režimu. Vidi se to po podršci koja kod naroda ubrzano narasta, ali i po reakciji samog režima - po Đukanovićevom odustajanju od predsjedničkih izbora i po ponovnom koalicionom zagrljaju DPS-a i SDP-a. Zato mi sa razlogom očekujemo da će na predstojećim izborima DPS i SDP pokušati da još brutalnije primijene sve dosadašnje nezakonite metode pritisaka, kupovina i ucjena. Ukoliko bi se to desilo, i ukoliko bi to prošlo bez reakcije zapadnih posmatrača, to bi moglo dovesti do građanskog nezadovoljstva i usloviti političku nestabilnost koja bi sasvim sigurno na određeni rok odložila evropsko i evro-atlantsko integrisanje Crne Gore. Mi ćemo sve uraditi da do toga ne dođe, i u tome očekujemo vašu jasnu podršku“, rekao je Koča Pavlović na kraju današnjeg razgovora.